recursal/SuperWikiNEXT-32B huggingface dataset:
**အောင်ကိုလတ်** (၁၀ ဇန်နဝါရီ ၁၉၅၄ မွေးဖွား) သည် အောင်ကိုလတ် ရုပ်ရှင်ထုတ်လုပ်ရေး၏ စီအီးအို ဖြစ်သည်။ အောင်ကိုလတ်သည် ဒါရိုက်တာ၊ ဇာတ်ညွှန်း၊ အဆိုတော် နှင့် တေးရေးဆရာ တစ်ဦးလည်း ဖြစ်သည်။ သူ၏သားဖြစ်သူ J-Me သည် မြန်မာနိုင်ငံတွင် ထင်ရှားသောရက်ပ်ပါ တစ်ဦး ဖြစ်သည်။ အောင်ကိုလတ်သည် Myanmar Idol သီချင်းဆိုပြိုင်ပွဲ၏ ဒိုင်လူကြီး တစ်ဦးလည်းဖြစ်သည်။

ကိုယ်ရေး
--------

၁၉၇၀ ခုနှစ်က စတင်ကာ အဆိုတော် တယောက်အနေနဲ့ ပွဲဦးထွက်ခဲ့သူ တစ်ဦး ဖြစ်သည်။

၁၉၈၀ ဆယ်စုနှစ်နှောင်းပိုင်း နှင့် ၁၉၉၀ ဆယ်စုနှစ် အစောပိုင်းကာလများတွင်ဂျပန်၌ နေထိုင်ခဲ့ပြီးနောက် အောင်ကိုလတ်သည် တီဗွီကြော်ငြာများကို ရိုက်ကူးရန် မြန်မာနိုင်ငံသို့ပြန်လာခဲ့သည်။ သူသည် မြန်မာနိုင်ငံတွင် ပထမဆုံးထုတ်ကုန်တိုးမြှင့်ခြင်းထက် အယူအဆဖြင့်ကြော်ငြာခြင်းကို ဖန်တီးသည့် ပထမဆုံးဒါရိုက်တာ ဖြစ်သည်။

၂၀၁၂ ခုနှစ်တွင် *ကယန်းအလှ* ရုပ်ရှင်ဇာတ်ကားကို အောင်ကိုလတ်ကိုယ်တိုင် ရိုက်ကူးထုတ်လုပ်ခဲ့သည်။ ထိုရုပ်ရှင်သည် မြန်မာနိုင်ငံတွင် HD နည်းပညာဖြင့် ပထမဆုံး အသုံးပြုရိုက်ကူးသော ရုပ်ရှင်ဇာတ်ကားဖြစ်သလို Dolby Digital Surround EX အသံစနစ်ကို ပထမဆုံးအသုံးပြုသော ရုပ်ရှင်လည်းဖြစ်သည်။

ထိုရုပ်ရှင်သည် ၂၀၁၃ ခုနှစ်၊ မတ်လတွင် မလေးရှားနိုင်ငံ၊ ကူချင်းမြို့၌ ကျင်းပသော အာဆီယံ အပြည်ပြည်ဆိုင်ရာ ရုပ်ရှင်ပွဲတော် (AIFFA) တွင် အထူးဂျူရီဆုနှင့် အကောင်းဆုံးဓာတ်ပုံဒါရိုက်တာ (အောင်ကိုလတ်) နှင့် အကောင်းဆုံးဇာတ်ပို့မင်းသမီး (Rose Mary) ဆုများရရှိခဲ့သည်။

၂၀၁၃ ခုနှစ်ဒီဇင်ဘာ ၂၉ ရက်နေ့တွင် အောင်ကိုလတ်သည် ၅၆ ကြိမ်မြောက် မြန်မာ့ ရုပ်ရှင် ထူးချွန်ဆုပေးပွဲအခမ်းအနားတွင် *ကယန်းအလှ* အတွက် အကောင်းဆုံးရုပ်ရှင်ဓာတ်ပုံဆုကို ရရှိခဲ့သည်။ ထိုရုပ်ရှင်သည် အကောင်းဆုံးအသံတည်းဖြတ်ဆုကိုလည်း ရရှိခဲ့သည်။ 

၂၀၁၅ ခုနှစ်တွင် အောင်ကိုလတ်သည် မြေယာအခွင့်အရေး၊ စက်မှုဇုန်ဆက်ဆံရေးနှင့် လူကုန်ကူးမှုကို ရည်ညွှန်းသော ဥပဒေရေးရာ ရုပ်မြင်သံကြားဇာတ်လမ်းတွဲဖြစ်သော *နေရယ်၊ လရယ်၊ အမှန်တရားရယ်* ကို ရိုက်ကူးခဲ့ပြီး သူ၏ ကုမ္ပဏီ အောင်ကိုလတ်ရုပ်ရှင်ထုတ်လုပ်ရေးမှ ပူးတွဲ ထုတ်လုပ်ခဲ့သည်။

မိသားစုဘဝ
---------

မွေးချင်း (၆)ယောက်ရှိသည့်အနက် ဒုတိယမြောက်ဖြစ်သည်။ ညီဖြစ်သူမှာ မြန်မာ့ဂီတလောကတွင်ထင်ရှားသော "ခေါင်းလောင်းလေးတွေမြည်နေပြီ"သီချင်းကို ရေးစပ်ခဲ့သူ ဝါရင့်သရုပ်ဆောင် နှင့် တေးရေး ဦးလူမုန်း (ခေါ်) အောင်ကိုလေးဖြစ်သည်။

ဇနီးဖြစ်သူမှာ တေးသံရှင်ဒေါ်တင်မိုးခိုင် ဖြစ်သည်။ သားသမီး ၂ယောက်ရှိပြီး သမီးကြီးမှာ မီရှဲ ဖြစ်ပြီး သားငယ်မှာ ခန့်ဇင်ကို (ခေါ်) အဆိုတော် ဂျေမီ ဖြစ်သည်။

ကိုးကား
-------

1. ↑  Nandar Aung. June 05, 2015, retrieved January 17, 2017
2. ↑  Times၊ The Myanmar။ "Celebrities join the workforce" (in en-gb)၊ *The Myanmar Times*။ 2 January 2020 တွင် ပြန်စစ်ပြီး။ Archived from the original on 7 August 2017။
3. ↑
4. ↑
5. ↑  Zon Pann Pwint. March 09, 2014, retrieved January 17, 2017
6. ↑  , *Bahai World News Service*, April 24, 2104, retrieved January 17, 2017
7. ↑  Thida Linn and Lin Lin Khaing. April 25, 2013, retrieved January 17, 2017
8. ↑  , April 13, 2013, retrieved January 17, 2017
9. ↑  , *Bahai World News Service*, April 24, 2104, retrieved January 17, 2017
10. ↑  Pann Myat Zaw. December 30, 2013, retrieved January 17, 2017
11. ↑  Nandar Aung. June 05, 2015, retrieved January 17, 2017
12. ↑
13. ↑
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

မေတ္တာသဟဂတသုတ္တ (= ဟလိဒ္ဓိဝသနသုတ္တ-ဝိသုဒ္ဓိ၊၁၊၃၁၇)

ဘုရားရှင် သကျနိုင်ငံ ကောလိယမြို့ ဟလိဒ္ဓိဝသနနိဂုံး၌ သီတင်းသုံးတော်မူ နေစဉ်-ရဟန်းတော်များ ဆွမ်းခံချိန်စောနေ၍ တိတ္ထိယတို့၏ကျောင်းသို့ဝင်ရောက်စဉ် တိတ္ထိယတို့က "ရဟန်းဂေါတမသည် တပည့်တို့အား မေတ္တာ ကရုဏာ မုဒိတာ ဥပေက္ခာ တရားလေးပါးတို့ကို ပွားများကြရန် ဟောကြားသကဲ့သို့ မိမိတို့လည်း တပည့်များအား ထိုတရားလေးပါးပွားများကြရန် ဟောကြားကြောင်း၊ ထို့ကြောင့် ရဟန်း ဂေါတမ၏ ဓမ္မဒေသနာ အနုသာသနီနှင့် မိမိတို့၏ဓမ္မဒေသနာ အနုသာသနီ တူကြကြောင်း ပြောကြားကြပါသည်။ ရဟန်းတော်များသည် တိတ္ထိယတို့၏ပြော စကားကို မနှစ်သက်သော်လည်း မတားမြစ် မကန့်ကွက်ဘဲ ပြန်လာခဲ့ကြပါသည်။

ရဟန်းတို့သည် ဆွမ်းဘုဉ်းပေးပြီးနောက် ဘုရားရှင်ထံမှောက်သို့သွားရောက်ကြပြီး ထိုအကြောင်းအရာကို လျှောက်ထားကြပါသည်။

ဘုရားရှင်က ထိုတရားလေးပါးတို့ကို

(၁) အဘယ်ကဲ့သို့ ပွားများရမည်နည်း၊

(၂) အဘယ်ကဲ့သို့ ဖြစ်ရာရှိမည်နည်း၊

(၃) အဘယ်တရားလျှင် အမွန်အမြတ်ရှိပါသနည်း၊

(၄) အဘယ်တရားလျှင် အပြီးအဆုံးရှိပါသနည်း-ဟု မေးမြန်းလျှင် အညတိတ္ထိယတို့ ပြည့်ပြည့်စုံစုံ ဖြေဆိုနိုင်ကြမည်မဟုတ်ကြ၊ အလွန်ပင်ပန်းခြင်းသို့ ရောက်ကြလိမ့်မည်။ အဘယ့်ကြောင့်ဆိုသော် သူတို့ဖြေဆိုနိုင်သည့် အရာမဟုတ်။

ဤ သတ္တလောက၊ ဩကာသလောက၌ မြတ်စွာဘုရား ... မြတ်စွာဘုရား၏ တပည့်သာဝက ဤသာသနာတော်၌ နာယူသင်ကြားဖူးသောပုဂ္ဂိုလ်တို့မှ တစ်ပါးသောသူတို့ ပြည့်စုံစွာ မဖြေနိုင်ပုံ။ ယင်းစေတောဝိမုတ္တိလေးပါးတို့ကို ပွားများနည်း၊ ယင်းတို့၏ ပရမအမြတ်ဆုံးအကျိုးသက်ရောက်မှုတို့ကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။

ကိုးကား
-------

1. ↑  -သံ၊၃၊၁၀၁-၅။ သံ၊မြန်၊၃၊၁၀၄-၁၁၀။ သံ၊ဋ္ဌ၊၃၊၂၀၇-၉။ သံ၊ဋီ၊၂၊၄၄၅-၇။ သံယုတ္တနိကာယ၊ မဟာဝဂ္ဂသံယုတ္တ၊ ၁-ဗောဇ္ဈင်္ဂသံယုတ္တ၊ ၆-သာကစ္ဆာဝဂ္ဂ၊ စတုတ္ထသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**မေမေခင်** သည် ဟိုက်ကုတ်လွှတ်တော်၌ ခန့်အပ်ခံရသော ပထမဆုံးအမျိုးသမီး ဖြစ်သည်။  လူမှုရေးကိစ္စများတွင် တက်ကြွစွာ ပါဝင်ခဲ့သည်။

ငယ်ဘဝ
-----

၁၉၀၁ ခု၊ မတ်လ ၁၀ ရက်တွင် ပုသိမ်မြို့နေ ဦးစောလှိုင်၊ ဒေါ်ဒေါ်ချစ် တို့က ဖွားမြင်သည်။
ငယ်စဉ်က ပုသိမ် အေဘီအမ်ကျောင်းနှင့် ရန်ကုန် မက်သဒစ်ကျောင်းတို့တွင် ပညာဆည်းပူးပြီး ဆယ်တန်းကို ၁၉၁၈ ခုတွင် ကြည့်မြင်တိုင် အေဘီအမ်ကျောင်းမှ အောင်မြင်သည်။
ဂျပ်ဆင်ကောလိပ်၌ ကျောင်းတက်ရာ ၁၉၂၀ ရန်ကုန်တက္ကသိုလ် ကျောင်းသားသပိတ်၌ ပါဝင်ခဲ့သည်။ ၁၉၂၄ ခုတွင် ဘီအေဘွဲ့၊ ၁၉၂၆ ခုတွင် ဘီအယ်ဘွဲ့ ရသည်။

ဝန်ထောက်ဘဝ
----------

၁၉၂၇ ခုတွင် ဟိုက်ကုတ်လွှတ်တော်၌ ပထမဆုံး အမျိုးသမီးဝန်ထောက်အဖြစ် ခန့်အပ်ခံရသည်။ ဗဟိုတရားရုံးရှေ့နေအဖြစ် ဆောင်ရွက်စဉ် သက်သေခံတံဆိပ်နှိပ်အရာရှိ (နိုတြီပတ်ဗလစ်) အဖြစ် ခန့်အပ်ခံရသည်။
၁၉၅၇ ခုတွင် အတွင်းဝန်အဖြစ်နှင့် အငြိမ်းစားယူသည်။

အိမ်ထောင်ရေး
------------

၁၉၅၀ ပြည့်တွင် စက်ရှင်မင်းကြီး ဦးမောင်မောင်နှင့် လက်ဆက်သည်။
စန်းမောင်၊ စန်းဘိုသီဟ၊ စန်းထွဋ်သီဟနှင့် စန်းသုံးသီဟ ဟူသော သားများ မြင်သည်။
၁၉၇၈ ခုတွင် ခင်ပွန်း လွန်နှင့်သည်။

လူမှုရေးရာ ဆောင်ရွက်ချက်များ
----------------------------

၁၉၁၉ ခုတွင် ပုသိမ်မြို့ ဝိုင်အမ်ဘီအေအသင်း ဥက္ကဋ္ဌအဖြစ် ရွေးမြှောက်ခံရသည်။
ဘွဲ့ရပြီးနောက် ၁၉၂၆-၂၇ ကာလများကို မြို့မကျောင်း ဆရာမအဖြစ် အမှုထမ်းသည်။
တရားရုံးများဆိုင်ရာ ဗုဒ္ဓဘာသာအသင်း ဘဏ္ဍာထိန်းအဖြစ် ဆောင်ရွက်သည်။ မိခင်နှင့်ကလေး စောင့်ရှောက်ရေးအဖွဲ့၊ ဒပ်ဖရပ် (သားဖွား) ဆေးရုံ ကော်မတီ၊ ဘိုးဘွားရိပ်သာ စောင့်ရှောက်ရေးအဖွဲ့ စသည်တို့၌ အမှုဆောင်အဖြစ် ပါဝင်သည်။ ဗုဒ္ဓဂါယာ သာသနာပြုအဖွဲ့၏ နာယကအဖြစ်လည်း ပါဝင်သည်။
ပုသိမ် ဘိုးဘွားရိပ်သာနှင့် ရန်ကုန် ဇီဝိတဒါန သံဃာ့ဆေးရုံတို့တွင် လှူဒါန်းသည်။ မူလ ရွှေကျင်ဆရာတော်ကြီး၏ ကျမ်းစာများ ပြန်ထုတ်ရန် လုံးပမ်းခဲ့သည်။ ဆေးကျောင်းတက် ကျောင်းသား (၇) ဦးတို့ကိုလည်း ပညာသင်ရန် ထောက်ပံ့ဖူးသည်။

ဘွဲ့ တံဆိပ်များ
---------------

နိုင်ငံတော်က ဝဏ္ဏကျောင်ထင် ဘွဲ့ ပေးအပ်သည်။ 
၁၉၈၄ ခုတွင် လူမှုထူးချွန် (တတိယအဆင့်) ရသည်။

ဘဝနိဂုံး
--------

၁၉၈၆ ခု၊ ဩဂုတ်လ ၇ ရက်၊ အသက် (၈၆) နှစ်အရွယ်တွင် ကွယ်လွန်သည်။ ဩဂုတ်လ ၉ ၇က်နေ့တွင် ကြံတောသုဿာန်သို့ ပို့ဆောင်သင်္ဂြိုဟ်လေသည်။

ကိုးကား
-------

1. ↑  တင်နိုင်တိုး။ "ပါလီမန်ခေတ် ထင်ပေါ်ကျော်ကြား မြန်မာအမျိုးသမီးများ"။ မဇ္ဈိမ စာပေ၊ ရန်ကုန်။ ၂၀၁၃၊ ဖေဖော်ဝါရီ။ စာ ၁၁၁။
မေရီလမ့်သည် ချားလမ့် ၏အစ်မဖြစ်သည်။ မေရီ၌ မွေးချင်းခုနစ်ယောက်ရှိသည့်အနက် သုံးယောက် 
အသက်ရှင်၍ ကျန်ရစ်ခဲ့ရာတွင် ချားသည် အငယ်ဆုံးဖြစ်၏။ ချားငယ်စဉ် 
က မေရီကပင် အသက်ခုနစ်နှစ်သားအထိ ပြုစုစောင့်ရှောက်ခဲ့လေသည်။
မေရီလမ့်တို့ မောင်နှမတစ်စုတွင် ရိုးရာအားဖြင့် အစွဲအလန်းကြီး 
မှုရှိခဲ့လေသည်။ ချားလမ့် အသက်နှစ်ဆယ့်တစ်နှစ်ရသော ၁၇၆၉ ခုနှစ် 
စက်တင်ဘာလအတွင်း၌ မေရီသည် သူ၏နာမကျန်းဖြစ်နေသော မိခင်ကြီး 
၏ရင်ဝကို ဓားဖြင့်ထိုးသတ်လိုက်လေသည်။ မိခင်ကြီး သေဆုံးပြီးသည့် 
နောက်တွင် မေရီ၏စိတ်သည် ပြန်ကောင်းလာသော်လည်း ရာဇဝတ်မှုကို 
ကျူးလွန်မိပြီးဖြစ်သဖြင့် စိတ်ဖောက်ပြန်သူများ၏ ခိုလှုံရာနေရာ (အရူး 
ထောင်)တွင် ရက်သတ္တပတ်ပေါင်း အတော်ကြာကြာ အစောင့်အရှောက်ကို 
ခံခဲ့ရလေသည်။ ၁၇၉၇ ခုနှစ်တွင် ချားနှင့် မေရီတို့၏ဖခင်ကြီး ကွယ် 
လွန်ပြန်သည်။ အသုဘကိစ္စများ ပြီးစီးသောအခါ ချားသည် စိတ်ဖောက် 
ပြန်သူများ စောင့်ရှောက်သည့်နေရာရှိ အုပ်ချုပ်သူများထံသို့ သွားရောက်ကာ 
သူ၏အစ်မကို သူကပင် တာဝန်ခံ၍ စောင့်ရှောက်မည့်အကြောင်းပြောသဖြင့် 
အုပ်ချုပ်သူများက မေရီကို သူ့မောင်နှင့်အတူ ထည့်လိုက်လေသည်။ သူတို့ 
မောင်နှမ အတူနေထိုင်ကြရာတွင် တစ်ဦးနှင့်တစ်ဦး အလွန်ကြင်နာစွာ 
စောင့်ရှောက်ကြလေသည်။

အစ်မဖြစ်သူမေရီ နေကောင်းသည့်အချိန်များတွင် ချားသည် သူ 
ဝါသနာပါသော စာပေများကို ရေးသားလေသည်။ ထိုအခါမျိုးတွင် အစ်မ 
ဖြစ်သူမေရီက များစွာအကူအညီပေးလေသည်။ အထူးသဖြင့် ကမ္ဘာကျော် 
စာရေးဆရာကြီးတစ်ဦးဖြစ်သော ရှိတ်စပီးယား ရေးစပ်ပြုစုခဲ့သည့် ပြဇာတ် 
များကို စကားပြေဖြင့် ရေးသားသောအခါတွင် မောင်ဖြစ်သူ ချားက အလွမ်း 
ပြဇာတ်များကို စကားပြေဖြင့်ရေးသား၍ အစ်မဖြစ်သူမေရီက အသော 
ပြဇာတ်များကို ရေးသားခဲ့လေသည်။ စာအုပ်ထုတ်ဝေသောအခါတွင် မေရီ၏ 
အမည်ကို အသုံးမပြုခဲ့ချေ။ ထိုစာအုပ်သည် လူကြိုက်များသဖြင့် ဒုတိယ 
အကြိမ်ပင် ထပ်မံ၍ ထုတ်ဝေခဲ့ရလေသည်။
မေရီသည် သူ့မောင်ချား ကွယ်လွန်ပြီးနောက် ၁၃ နှစ်ကြာမှ 
ကွယ်လွန်သွားလေသည်။[1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၂)
**ဝီးရှိ ဘုရားဖူး ဘုရားရှိခိုးကျောင်း** သည် ဘဲဥပုံစံ ရိုကိုကို ဗိသုကာပုံစံ ဘုရားရှိခိုးကျောင်း တစ်ခုဖြစ်ပြီး ၁၇၄၀ ခုနှစ်များ နှောင်းပိုင်းတွင် ညီအစ်ကို နှစ်ဦး ဖြစ်သော ဂျေ.ဘီ. ဇင်မာမန်း နှင့် ဒိုမီနီးကပ်စ် ဇင်မာမန်း တို့မှ တည်ဆောက်ခဲ့ကာ ဒိုမီနီးကပ်စ်သည် ၎င်း၏ သက်တမ်း နောက်ဆုံး ၁၁ နှစ်ကို ထိုအဆောက်အဦး အနီးအနားတွင် နေထိုင်ကုန်ဆုံးခဲ့သည်။ ၎င်းသည် အဲလ်ပ်တောင်တန်း၏ ခြေရင်းတွင် ရှိပြီး ဂျာမနီနိုင်ငံ ဘာဗေးရီးယားပြည်နယ် ဝေးလ်ဟိမ်း-ရွှန်းဂေါခရိုင် စတိန်းဂါ့ဒင် စည်ပင်သာယာနယ်နိမိတ် အတွင်း တည်ရှိသည်။ 

ပါးစပ်ပြော ရာဇဝင်အရ ၁၇၃၈ တွင် ယိုယွင်းနေပြီဖြစ်သော ကယ်တင်သူ ခရစ်တော်အား ကြိမ်ရိုက်နေပုံ သစ်သားရုပ်တွင် မျက်ရည်များ တွေ့ရသည် ဟု ဆိုသည်။ ထိုထူးဆန်းသော အဖြစ်အပျက်အတွက် ဘုရားဖူးများသည် ရုပ်တုကို ကြည့်ရန် အပြေးအလွှား လာရောက်ခဲ့ကြသည်။ ၁၇၄၀ တွင် ထိုရုပ်တုအား ထားရှိရန်အတွက် ချက်ပယ် ဘုရားကျောင်း အသေးစားလေး တစ်ခုအား တည်ဆောက်ခဲ့သော်လည်း မကြာမီအချိန်တွင်ပင် လာရောက်သော ဘုရားဖူးများ၏ အရေအတွက်နှင့် နှိုင်းယှဉ်လျှင် အဆောက်အဦးသည် အလွန်သေးငယ်ကြောင်း သတိပြုမိလာကြသည်။ ထို့အတွက်ကြောင့် စတိန်းဂါ့ဒင် အဲဘီး ဘုန်းကြီးကျောင်းမှ သီးသန့်ဘုရားခန်း တစ်ခု ဆောက်လုပ်ရန် ဆုံးဖြတ်ခဲ့ကြသည်။ စင်ပေါ်ရှိ ယေရှုခရစ်၏ ရုပ်တုရှေ့တွင် ဘုရားရှိခိုးကြသော လူအများမှာ ထူးဆန်းစွာပင် သူတို့၏ ရောဂါများ ပျောက်ကင်းသွားကြသည်ဟု ဆိုကြသဖြင့် ဘုရားကျောင်းသို့ ဘုရားဖူး လာရောက်သူ ပိုမိုများပြားလာခဲ့သည်။

ဘုရားကျောင်း ဆောက်လုပ်ခြင်းကို ၁၇၄၅ မှ ၁၇၅၄ အထိ တည်ဆောက်ခဲ့ပြီး အတွင်းပိုင်းအား ဝက်ဆိုဘရန်းနာ စကူးလ် ၏ ပုံစံ အင်္ဂတေပန်းချီများ နှင့် သရွတ်နုပန်းချီများဖြင့် တန်ဆာဆင်ထားသည်။ "ဘုရားကျောင်း တစ်ခုလုံးတွင် ပြုလုပ်ထားသမျှသည် သဘာဝလွန်များကို မြင်သာအောင် ပြုလုပ်ထားသည်။ ပန်းပုရုပ်များနှင့် နံရံဆေးရေးပန်းချီများ ပေါင်းစပ်ပြီး အနန္တတန်ခိုးတော်တို့အား မြင်သာသည့် ပုံစံဖြင့် ပြသထားသည်" ဟု ဆိုသည်။ 

လူအများကြား ရေပန်းစားနေသော ယုံကြည်မှုမှာ ဘာဗေးရီးယန်း အစိုးရမှ ဘာဗေးရီးယားအား ဘာသာတရားမှ ကင်းလွတ်အောင် ပြုလုပ်စဉ်တွင် ရိုကိုကို ၏ အပြောင်မြောက်ဆုံး လက်ရာအား ၁၉ ရာစု အစပိုင်းတွင် ရောင်းချရန် သို့မဟုတ် ဖြိုဖျက်ရန် စီစဉ်ခဲ့ပြီး ဒေသခံ လယ်သမားတို့၏ ကန့်ကွက်မှုကြောင့်သာ ထိုအစီအစဉ် ပျက်ခဲ့ရခြင်း ဖြစ်သည်ဟု ယုံကြည်ကြသည်။ သို့သော်လည်း ရရှိနိုင်သော အထောက်အထားများအရ သက်ဆိုင်သော နိုင်ငံတော်၏ ကော်မရှင်မှ စတိန်းဂါဒင်၏ ဂိုဏ်းချုပ်ဘုန်းကြီးမှ စီးပွားရေး အကြောင်းအရ ကန့်ကွက်သည့်တိုင် ဝီးအား ဘုရားဖူးဒေသ အဖြစ် ဆက်လက်ထားရှိရန် အကြံပေးခဲ့ကြောင်း တွေ့ရသည်။ 

"ဝီးစကက်ရှဲ" အား ၁၉၈၃တွင် ယူနက်စကိုမှ ကမ္ဘာ့အမွေအနှစ်နေရာ စာရင်းတွင်ထည့်သွင်းခဲ့ပြီး ၁၉၈၅ မှ ၁၉၉၁ အတွင်း အကြီးအကျယ် ပြန်လည်မွမ်းမံ တည်ဆောက်ခြင်း ပြုလုပ်ခဲ့သည်။  
  

Wieskirche in winterဘုရားကျောင်းအား ဆောင်းရာသီတွင် အပြင်ဘက်မှ မြင်ရပုံ

ကိုးကား
-------

1. ↑  
White၊ James F. (2003)၊ *Roman Catholic Worship: Trent to Today*၊ Collegeville, Minn.: Liturgical Press၊ p. 50၊ ISBN 0-8146-6194-7
2. ↑  Stutzer၊ Dietmar; Fink၊ Alois (1982)၊ *Die irdische und die himmlische Wies*၊ Rosenheim: Rosenheimer Verlag၊ pp. 99–100၊ ISBN 3-475-52355-8
မြောက်ကာလီမန်တန်ပြည်နယ်သည် အင်ဒိုနီးရှားနိုင်ငံရှိ ပြည်နယ်တစ်ခုဖြစ်သည်။ ဘော်နီယိုကျွန်းပေါ်ရှိ အင်ဒိုနီးရှားနိုင်ငံပိုင်နက် အတွင်း တည်ရှိသည်။ ၂၀၁၀ ခုနှစ် လူဦးရေစာရင်းအရ လူဦးရေ ခန့်မှန်းခြေ ၅၂၅,၀၀၀ ဦးရှိပြီး နောက်ဆုံး ၂၀၁၃ ဒီဇင်ဘာလ တရားဝင် ခန့်မှန်းချက်အရ ၆၂၈,၃၃၁ ဦး ရှိသည်။

မြောက်ကာလီမန်တန်ပြည်နယ်သည် မလေးရှားနိုင်ငံ ဆာဘားပြည်နယ် နှင့် မြောက်ဘက်တွင် လည်းကောင်း ၊ ဆာရာဝပ်ပြည်နယ်နှင့် အနောက်ဘက်တွင်လည်းကောင်း ထိစပ်လျက် ရှိပြီး အင်ဒိုနီးရှားနိုင်ငံ အရှေ့ ကာလီမန်တန်ပြည်နယ် နှင့် တောင်ဘက်တွင် ထိစပ်နေသည်။

၂၀၁၂ ခုနှစ် အောက်တိုဘာ ၂၅ ရက်တွင် စတင်ဖွဲ့စည်းခဲ့သဖြင့် အင်ဒိုနီးရှားနိုင်ငံ၏ အသစ်လွင်ဆုံး ပြည်နယ် ဖြစ်သည်။ အကျယ်အဝန်း ၇၂,၂၇၅.၁၂ စတုရန်းကီလိုမီတာ ရှိသည်။ ထိုပြည်နယ်သည် ယခင်က အရှေ့ကာလီမန်တန်ပြည်နယ် အတွင်း ပါဝင်ခဲ့သည်။

၂၀၁၅ လူဦးရေစာရင်း အရ နိုင်ငံအတွင်း အလျှင်အမြန်ဆုံး တိုးတက်နေသော ပြည်နယ် ဖြစ်ပြီး ယခင် ၅-နှစ်က အတိုးတက်ဆုံး ပြည်နယ်များ ဖြစ်ခဲ့သော ပါပူအာပြည်နယ် နှင့် ရီအောပြည်နယ်တို့အား ကျော်တက်သွားခဲ့သည်။

ကိုးကား
-------

1. ↑  House Agrees on Creation of Indonesia's 34th Province: 'North Kalimantan' Archived 2013-01-12 at the Wayback Machine.
ဒါရိုက်တာ တွမ် ဟူးပါ (Tom Hooper) ၏ လက်ရာ **ဘုရင့်မိန့်ခွန်း** (The King's Speech) သည် ဗြိတိန်နိုင်ငံ သမိုင်းဖြစ်ရပ်မှန်ကို အခြေခံရိုက်ကူးထားသည့် ဒရာမာ ရုပ်ရှင်ဇာတ်ကားဖြစ်သည်။ ယင်းဇာတ်ကားသည် ၂၀၁၁ ခုနှစ် ဖေဖော်ဝါရီ ၂၇ ရက်နေ့တွင် ကျင်းပသည့် အော်စကာဆုပေးပွဲ၌ အကောင်းဆုံး ဇာတ်ကားဆု၊ အကောင်းဆုံး ဒါရိုက်တာဆု၊ အကောင်းဆုံး အမျိုးသားဇာတ်ဆောင်ဆုနှင့် အကောင်းဆုံး မူလဇာတ်ညွှန်းဆု စသည့် ဆုကြီး ၄ ခုကို ဆွပ်ခူးခဲ့သည်။

ဇာတ်လမ်းအကျဉ်း
--------------

‘ဘုရင့်မိန့်ခွန်း’ ရုပ်ရှင်ဇာတ်ကားတွင် လက်ရှိ ယူကေဘုရင်မ အယ်လီဇဘက်၏ ဖခမည်းတော် ဂျော့ဂျ် ဆဋ္ဌမ ဘုရင် စကားထစ်ခြင်းကို ကုသည့် ဖြစ်စဉ်ကို သရုပ်ဖော်ထားသည်။

ဂျော့ဂျ်ဘုရင်သည် ငယ်စဉ်ကပင် စကားထစ်သူဖြစ်သည်။ ခမည်းတော် ဂျော့ဂျ် ပဉ္စမ ဘုရင် နတ်ရွာစံပြီးနောက် နောင်တော် အက်ဒွပ်က ထီးနန်းအရိုက်အရာကို ဆက်ခံခဲ့သည်။ သို့သော်လည်း အက်ဒွပ်က အိမ်ထောင် ၂ ကြိမ်ကွဲဖူးသူ အမျိုးသမီးအား လက်ထပ်လိုသဖြင့် ဤအပြုအမူမှာ ယူကေ၏ ဖွဲ့စည်းပုံ အခြေခံဥပေဒပါ သတ်မှတ်ချက်များနှင့် ဖီလာဆန့်ကျင်မှုရှိသောကြောင့် အချစ်အတွက် ထီးနန်းကို စွန့်လွှတ်ခဲ့သည်။ 

စကားထစ်သည့် ဂျော့ဂျ် နန်းတက်ပြီးနောက် မိန့်ခွန်းပြောကြားရာတွင် အထစ်အငေါ့မရှိစေရန် ၎င်း၏ ကြင်ယာတော်နှင့်အတူ ကုသနိုင်မည့် နည်းလမ်းကို ရှာဖွေခဲ့ရာ နောက်ဆုံးတွင် ပညာရှင် လိုင်နယ်လ် လော့ဂ် (Lionel Logue) နှင့် တွေ့ဆုံခဲ့သည်။ ကာလအတော်ကြာ လေ့ကျင့် ကုသခဲ့ပြီးနောက် အခြေအနေ ကောင်းမွန်လာသည့် တချိန်တည်းတွင် ၎င်းတို့နှစ်ဦးသည်လည်း မိတ်ဆွေကောင်းများ ဖြစ်လာကြသည်။ ရုပ်ရှင်နောက်ဆုံးခန်းမှာ ၁၉၃၉ ခုနှစ်တွင် ဂျော့ဂျ်ဘုရင်က ဂျာမနီနိုင်ငံနှင့် စစ်ကြေညာသည့် မိန့်ခွန်းကို ချောမွေ့စွာ ပြောကြားနိုင်ခဲ့ခြင်းဖြင့် အဆုံးသတ်ထားသည်။
အညာသီဟတောဘုရား
**သီဟတောစေတီတော်** သို့ **အညာသီဟတောဘုရား** သည် စစ်ကိုင်းတိုင်းဒေသကြီး၊ ရွှေဘိုခရိုင်၊ ခင်ဦးမြို့နယ်ရှိ စေတီတော် ဖြစ်သည်။ ဧရာဝတီမြစ်တွင်းရှိ ကျွန်းပေါ်တွင် တည်ရှိသည်။

သမိုင်းကြောင်း
--------------

သီဟတောစေတီတော် သည် အသောကမင်းကြီး တည်ခဲ့သည့် စေတီပေါင်း ၈၄၀၀၀ တွင် ဓာတ်တော်များ ဌာပနာ၍ တည်ခဲ့သည့် စေတီတော် ဖြစ်သည်။ ထိုအချိန် သာသနာနှစ် ၂၁၈ ခုနှစ်တွင် သင်္ခတောနယ်သူကြီး၊ ချောင်းသလဲသူကြီးတို့သည် အသောကမင်းကြီး ဝေမျှသည့် ဓာတ်တော်တို့ကို ယူဆောင်ခဲ့သည်။ ထို့နောက် မြတ်စွာဘုရားအလောင်းတော် ခြင်္သေ့မင်း နေခဲ့သည့် သိဟဇေယျဘုမ္မိကျွန်း၊ သီဟတောအရပ်တွင် သီဟတောစေတီတော်ကို တည်ခဲ့သည်။ စေတီတော်မှာ ဉာဏ်တော် လေးတောင်ရှိသည်။

ပြုပြင်မွမ်းမံမှုများ
---------------------

### အလောင်းစည်သူမင်း

သက္ကရာဇ် ၄၆၂ ခုနှစ်တွင် အလောင်းစည်သူမင်းသည် တိုင်းခန်းလှည့်လည်၏။ ထို့နောက် သီဟဇေယျဘုမ္မိကျွန်းသို့ ရောက်၏။ ထိုအခါ ကုန်းတော်အလယ်မှ ရောင်ခြည်တော်ကွန့်မြူး၍ ရွှေကြက်တိမ်ညင်သည် ဝဲပျံကာ ပြုလေ၏။ ထို့နောက် ချုံတို့ကို ထွင်းကာ ရှာသောအခါ စေတီတော်ကို တွေ့လေ၏။ တပေါင်းလဆန်း ၁၃ ရက်နေ့တွင် ကြီးမားသော ပူဇော်ခြင်းဖြင့် ပူဇော်ခဲ့သည်။ အလောင်းစည်သူမင်းကြီးသည် တိုင်းခန်းလှည့်လည်သည့်အခါ သီဟိုဠ်မင်းသည် သရက္ခံရုပ်ပွားတော်ငါးဆူကို ဆက်သခဲ့သည်။ ထိုရုပ်ပွားတော်တို့ကိုလည်း သီဟတောစေတီတော်တွင် ဌာပနာခဲ့သည်။ ထို့ပြင် စေတီတော်ကို ၃၂ တောင် မြှင့်ကာ မွမ်းမံခဲ့ရာ ၄၆၇ ခုနစ်တွင် ပြီးစီးခဲ့သည်။ ထို့ပြင် ရွှေစင်ပိဿာ ၁၀ ပိဿာဖြင့် ပြုလုပ်ထားသည့် ဉာဏ်တော် ၁၈ လက်မရှိသည့် ရုပ်ပွားတော် သွန်းလုပ်ကာ အတွင်း၌ သရက္ခံရုပ်ပွားတော်ကို သွင်းကာ ဌာပနာခဲ့သည်။ ထို့ပြင် မင်းကြီးသည် သီဟတော စေတီတော်တွင် နတ်ဆေးကျောက်ပျဉ်ကိုလည်း လှူခဲ့သည်။

### သတိုးမင်းဖျား၏ မိဖုရား

၇၂၈ ခုနှစ်တွင် သတိုးမင်းဖျား၏ မိဖုရားခေါင်ကြီးသည် စေတီတော်ကို ပြုပြင်ကာ ရွှေသင်္ကန်း ကပ်လှူခဲ့သည်။

### ဘိုးတော်မင်းတရား

၁၁၈၀ ပြည့်နှစ်၊ တပို့တွဲလဆုတ် ၃ ရက်နေ့တွင် ဘိုးတော်မင်းတရားသည် သီဟတောစေတီသို့ သွားရောက်ဖူးမြော်ခဲ့သည်။ ထို့နောက် စေတီတော်ကို ကျောက်အုတ်တို့ဖြင့် မွမ်းမံကာ ရွှေထီးတင်ခဲ့သည်။

### မင်းတုန်းမင်း

မင်းတုန်းမင်းသည် စေတီတော်၏ အရှေ့ဘက်မုခ်အရုဏ်ခံ ပြာသာဒ်ကို ဆောက်ခဲ့သည်။ ၁၂၃၄ ခုနှစ် တပို့တွဲလဆုတ် ၁၄ ရက်နေ့တွင် ရေစက်ချလှူဒါန်းခဲ့သည်။

### အခြားပြုပြင်မှုများ

၁၂၅၇ ခုနှစ်တွင် မိုးကုတ်မြို့နယ်မှ ဦးမှတ်၊ မယ်ငြိမ်းမိသားစုတို့က ပြုပြင်ခဲ့သည်။ ထို့ပြင် သပိတ်ကျဉ်းဆရာတော် ဦးဥဂ္ဂံသ သည် ထပ်မံပြုပြင်ခဲ့သည်။ ၁၃၁၄ ခုနှစ်တွင် ရာကျော်ဆရာတော်၊ ၁၃၁၉ ခုနှစ်တွင် သစ်တောမင်းကြီး ဦးစောလင်းနှင့် ဒါယကာ ဒါယကာမတို့က ပြုပြင်ခဲ့သည်။ ထို့ပြင် ဒါယကာများစွာတို့သည် အဆက်ဆက်ပြုပြင်ခဲ့သည်။

မှတ်စု
------

1. ↑  ရှေးက သိင်္ဃတောဟု ခေါ်တွင်ကြောင်း ဦးကုလားမဟာရာဇဝင်ကြီး ပထမတွဲ စာမျက်နှာ ၂၃၈ တွင် ဖော်ပြထားသည်။

ကိုးကား
-------

1. ↑  ဈာန်လင်းထက် (၂၇ ဇူလိုင် ၂၀၁၈)။ အညာသီဟတော ဘုရားဖူးသွားတောလား။ မြန်မာတိုင်း(မ်)။  ၁၉ ဒီဇင်ဘာ ၂၀၁၈ တွင် ပြန်စစ်ပြီး။[*လင့်ခ်သေ*]
2. 1 2 3 4 5 6 7  လှသမိန် (ဧပြီ ၁၉၆၈)။ *မြန်မာနိုင်ငံတခွင် ဘုရားသမိုင်းပေါင်းချုပ်*။ ရန်ကုန်မြို့: မဟာဝိဇ္ဇာစာပေ။ pp. ၂၆၈၊ ၂၆၉၊ ၂၇၀။
အရှေ့အလယ်ပိုင်းဒေသတွင် အနောက်အာရှနှင့် အာဖရိကမြောက်ဘက်ပိုင်းဒေသတို့ ပါဝင်သည်။ မကြာခဏ ဆိုသလိုပင် အရှေ့ဖျားဒေသ ၏ ဆန့်ကျင်ဘက် အရှေ့နားဒေသ (Near East) ဟု သုံးနှုန်းလေ့ ရှိကြသည်။ 

အရှေ့အလယ်ပိုင်းဒေသ၏ သမိုင်းကြောင်းမှာ ရှေးခေတ်ကာလများက စတင်ခဲ့ပြီး သမိုင်းကြောင်းတလျှောက်လုံးတွင် အရှေ့အလယ်ပိုင်းဒေသသည် ကမ္ဘာ့အရေးအခင်းများ၏ ဗဟိုဌာန တစ်ခု အဖြစ် ပါဝင်ခဲ့သည်။ သို့သော်လည်း ရှေးခေတ် သမိုင်းကြောင်းကို ဆွေးနွေးသည့် အခါတွင် အရှေ့နားဒေသ ဟူသည့် အသုံးအနှုန်းကို ပိုမိုသုံးစွဲလေ့ ရှိကြသည်။ အရှေ့အလယ်ပိုင်းဒေသသည် အဓိက ဘာသာတရားများ ဖြစ်ကြသော ဂျူးဘာသာ၊ ခရစ်ယာန်ဘာသာ နှင့်အစ္စလာမ်ဘာသာတို့ ပေါ်ပေါက်ခဲ့ရာ ဒေသဖြစ်သည်။ ယေဘူယျအားဖြင့် အရှေ့အလယ်ပိုင်း ဒေသတွင် မိုးနည်းရေရှားပြီး ပူပြင်းသည့် ရာသီဥတုမျိုး ရှိတတ်ပြီး အချို့သော ဒေသများတွင် မြစ်ကြီးများက စိုက်ပျိုးရေးဖြစ်ထွန်းရန် အတွက် အထောက်အကူပေးလေ့ ရှိကြသည်။ ပါရှန်ပင်လယ်ကွေ့ အနီးတဝိုက်တွင် ရှိသော ဒေသများတွင် ရေနံစိမ်းအများအပြား ရှိတတ်သည်။ ယခုခေတ်ကာလတွင် အရှေ့အလယ်ပိုင်း ဒေသသည် မဟာဗျူဟာ အားဖြင့် လည်းကောင်း၊ စီးပွားရေးအားဖြင့် လည်းကောင်း၊ နိုင်ငံရေးအားဖြင့် လည်းကောင်း၊ ဘာသာရေးအားဖြင့် လည်းကောင်း အရေးပါသော ဒေသအဖြစ် တည်ရှိနေသည်။ အရှေ့အလယ်ပိုင်း ဒေသ၏ စီးပွားရေး ဖွံ့ဖြိုးမှုနှုန်းမှာ ၂၀၁၀ ခုနှစ်တွင် ၄.၁ ရာခိုင်နှုန်းဖြစ်ပြီ: ၂၀၁၁ တွင် ၅.၁ ရာခိုင်နှုန်း ဖြစ်သည်။
မဟာကျိန်သစ္စာရှင်ဘုရားကြီး
**မဟာကျိန်သစ္စာရှင်ဘုရားကြီး** သည် ရန်ကုန်မြို့တွင်ရှိသည့် ထင်ရှားသည့် ဗုဒ္ဓရုပ်ပ္ပါးတော်မြတ်ကြီးဖြစ်သည်။

တည်နေရာနှင့် ပုံသဏ္ဌာန်
-----------------------

မြောက်ဥက္ကလာပမြို့နယ်၊ သုနန္ဒာလမ်း၊ ဋ ရပ်ကွက်တွင် တည်ရှိသည်။ ရုပ်ပွားတော်မြတ်ကြီး၏ ကိန်းဝပ်တော်မူရာ ပလ္လင်သည် ၂၇ ပေ ၆ လက်မ မြင့်ပြီး ပလ္လင်အပါအဝင်ရုပ်ပွားတော်မြတ်ကြီးသည် အထပ်ငါးထပ်ဖြင့် တည်ဆောက်ထားသည်။ စုစုပေါင်းအမြင့်ပေသည် ၁၂၉ ပေ ၆ လက်မ ရှိသည်။ 

ရုပ်ပွားတော်မြတ်ကြီးကို ဘဒန္တ ကုလရက္ခိတ မဟာဇေယျ သိဒ္ဓိ ဆရာတော်သည် ဦးဆောင်ကာ တည်ထားခဲ့ခြင်း ဖြစ်သည်။

စေတီတော်မြတ်ကြီးကို ၂၀၀၆ ခုနှစ် ၂၀၀၉ ခုနှစ်အထိ သုံးနှစ်အကြာ တည်ဆောက်ခဲ့ခြင်း ဖြစ်သည်။ စေတီတော်မြတ်ကြီး၏ ပရဝုဏ် ပတ်လည်တွင် ရဟန္တာမြတ် အပါး ၈၀ တို့၏ ရုပ်တုများ တည်ရှိသည်။

အမည်
----

ဟိုးယခင် အေဒီ ၄ ရာစုက ဝေသာလီခေတ် ရခိုင်ဘုရင်များသည် နန်းတက်အခမ်းအနားပွဲတွင် သစ္စာတိုင်တည်ရန် ဘုရားတစ်ဆူ သွန်းလုပ်လေ့ရှိ၏။ ထို့နောက် မင်းကျင့်တရားနှင့်အညီ အုပ်ချုပ်ပါမည့်အကြောင်းကို သစ္စာတိုင်တည်ကြသည်။ ထိုသို့သော သမိုင်းကြောင်းမှ ဤဘုရား၏ ဘွဲ့တော်ကို ပေးထားခြင်း ဖြစ်သည်။ 

ထို့ကြောင့် ဘုရား၏ ဘွဲ့တော်မှာ "ဘုရင်များ သစ္စာတိုင်တည်ရာ ဘုရား" ဟု အဓိပ္ပာယ်ရသည်။

ကိုးကား
-------

1. 1 2 3
2. 1 2 3
**ဘုရင်ကို ဘုရားသခင် စောင့်ရှောက်ပါစေ** (အင်္ဂလိပ်: God Save the King; တစ်နည်းအားဖြင့် **ဘုရင်မကို ဘုရားသခင် စောင့်ရှောက်ပါစေ** (God Save the Queen)) သည် ဗြိတိသျှ ဧကရာဇ်ဘုရင် (သို့မဟုတ်) ဘုရင်မ အုပ်စိုးရာ ဓနသဟာယနိုင်ငံများ၊ နယ်မြေများနှင့် ဗြိတိသျှ အာဏာသက်ရောက်ရာ နေရာများတွင် သက်မှတ်ထားသော တော်ဝင်နိုင်ငံတော်သီချင်း ဖြစ်သည်။

စာသား
-----

### မူရင်းစာသား

> ဘုရားရှင် ဘုရင့်အားကယ်တော်မူ၊ ဘုရင်မင်းမြတ် သက်ရာကျော်ရှည်တော်မူ ဘုရားရှင် ဘုရင့်အား ကယ်တင်တော်မူ။ အောင်ပွဲများပေးလိုက်ပါ၊ ဘုန်းတော်တိုး ဖြိုးဖြိုးတက်ဝေ နှစ်ရှည်ကြာ‌စိုးစံတော်မူ ဘုရားရှင် ဘုရင့်အား ကယ်တော်မူ။
> 
> God save great George our king,  
> 
> Long live our noble king,  
> 
> God save the king.  
> 
> Send him victorious,  
> 
> Happy and glorious,  
> 
> Long to reign over us,  
> 
> God save the king!
> 
> 

### စံပြုစာသား

God save our gracious King!  

Long live our noble King!  

God save the King!  

Send him victorious,  

Happy and glorious,  

Long to reign over us:  

God save the King!  

  

O Lord our God arise,  

Scatter his enemies,  

And make them fall:  

Confound their politics,  

Frustrate their knavish tricks,  

On Thee our hopes we fix:  

God save us all.  

  

Thy choicest gifts in store,  

On him be pleased to pour;  

Long may he reign:  

May he defend our laws,  

And ever give us cause,  

With heart and voice to sing,  

God save the King!

အလယ်ပိုဒ်ကို ၁၉ ရာစုနှောင်းပိုင်းကတည်းက ချန်လှပ်ထားလေ့ရှိသည်။ ဧကရာဇ်သည် အမျိုးသမီးဖြစ်သောအခါ "ဘုရင်" ကို "ဘုရင်မ" ဖြင့် အစားထိုးပြီး ယောက်ျားနာမ်စားအားလုံးကို မိန်းကလေးနာမ်စားဖြင့် အစားထိုးပါသည်။

### လက်တင်မူ

O Deus optime  

Salvum nunc facito  

Regem nostrum  

Sic laeta victoria  

Comes et gloria  

Salvum iam facito  

Tu dominum.

ကိုးကား
-------

1. ↑  အမျိုးသား Anthem။ 2 September 2014 တွင် မူရင်းအား မော်ကွန်းတင်ပြီး။  21 August 2014 တွင် ပြန်စစ်ပြီး။
2. ↑  Isle of Man။ 27 September 2010 တွင် မူရင်းအား မော်ကွန်းတင်ပြီး။  17 August 2010 တွင် ပြန်စစ်ပြီး။
3. ↑   "A Song for Two Voices: As sung at both Playhouses"  (October 1745). *The Gentleman's Magazine* **15** (10).
4. ↑  God Save the King။
5. ↑  National Anthem (in en) (2016)။  2020-05-31 တွင် ပြန်စစ်ပြီး။
6. ↑  Cummings၊ William H. (1902)။ *God Save the King: the origin and history of the music and words of the national anthem*။ London: Novello & Co.။
ဆင်ဖိုဆင်မဘုရားသည် ပေါင်မြို့မှ ၆ မိုင်ခန့်အကွာတွင် ရှိမုကျိ​​ကျေးရွာ၌တည်ထားကိုးကွယ်သော ဘုရားဖြစ်ကာ ကျောက်ဖို၊ ကျောက်မဘုရားဟုလည်း အမည်တွင်သည်။ ဘုရားသို့ ကျက်ပေါင်ဘုန်းကြီးကျောင်းရှိရာ လမ်းမှ တဆင့် သွားရပြီး၊ တောင်ကုန်းပေါ် တက်ရသည်။ တွေ့မြင့်ရသော ကျောက်တုံးကြီးများအနက် အမြင့် အတောင် ၂၀ ကျော်၊ အလျား ၂၅ တောင်ခန့် ရှိ ကျောက်တုံးကြီး နှစ်တုံးသည် ဆင်နှစ်ကောင် ဘေးချင်းကပ် ယှဉ်တွဲ ရပ်နေသည့်ပုံ ဟန် ရှိပြီး၊ ဆင်တို့၏ အင်္ဂါနိမိတ်များ ပေါ်လွင်စွာ ပါရှိသည်။ ဖိုအင်္ဂါပါသော ကျောက်တုံးကို ကျောက်ဖို၊ ဆင်ဖိုကျောက်တုံးဟု လည်းကောင်း၊ မအင်္ဂါပါသော ကျောက်တုံးကို ကျောက်မ၊ ဆင်မကျောက်တုံးဟုလည်းကောင်း ခေါ်ကြသည်။ ယင်းကျောက်တုံး နှစ်တုံးပေါ် တည်ထားသော စေတီ နှစ်ဆူသည် ဉာဏ်တော် ၉ တောင်ခန့်စီ အသီးသီး ရှိပြီးလျှင်၊ ဆင်ဖိုကျောပေါ်က စေတီကို ကျောက်ဖိုဘုရား၊ ဆင်ဖိုဘုရားဟု ခေါ်ကာ၊ ဆင်မကျောပေါ်က စေတီကို ကျောက်မဘုရား၊ ဆင်မဘုရားဟု ခေါ်သည်။ ကျောက်တုံးပေါ်တက်၍ ကြည့်ရှုနိုင်ကြစေရန် အုတ်လှေကား ရှိသည်။ ကျောက်တုံးကြီးများ အောက်တွင်မူ သဘာဝဂူ သုံးဂူကို တွေ့မြင်နိုင်သည်။

သားသမီးရလိုသူများ၊ အိမ်ထောင်ရေးနှင့် ပတ်သက်သူများ လာရောက်ဖူးမြော် ဆုတောင်း အဓိဋ္ဌာန် ပြုကြလေ့ ရှိသည်။

ကိုးကား
-------

1. ↑  မြိုင်တင် (၂၀၀၂၊ ဇွန်လ)။ *ဆင်ဖိုဆင်မဘုရား(သို့မဟုတ်)ကျောက်ဖိုကျောက်မဘုရား၏ ထူးခြားစိတ်ဝင်စားဖွယ်ရာများ*။ နက္ခတ္တရောင်ခြည်။ p. ၁၁။ `|date=` ရှိ ရက်စွဲတန်ဖိုး စစ်ဆေးရန် (အကူအညီ)
အတိတ်ကာလမှ ဘိုဘွားများအား ပူဇော်ဟန်ဖြစ်သည်။

လက်များကိုကွေး၍ ပုခုံးနှင့်ညီအောင် မြှောက်ချီထားသည်။ လက်ဝါးများကို အတွင်းဘက်သို့ လှည့်၍ လက်ချောင်များကို ပုခုံးဘက်သို့ ကွေး၍ ပြထားသည်။

အနှစ်သာရအားဖြင့် ပူဇာ စ ပူဇနေယျာနံ မင်္ဂလာ, ဂါရဝနိဝါတမင်္ဂလာ, ဉာတကာနဉ္စ သင်္ဂဟ မင်္ဂလာများကို သရုပ်ဖော်သဏ္ဌာန်ပြထားသည်။ 

သဘာဝအားဖြင့် ကရုဏာရသကို ပေါ်လွင်စေသည်။ 

ဒါနပါရမီ, မေတ္တာပါရမီစခန်းများသို့ ညွှန်ပြထားသောသဘောကို ဆောင်ပေသည်။ ပုံစံအားဖြင့် နာမသင်္ဂီတိ၏ ရုပ်ပွားဆင်းတုတွင် ဤမုဒြာမျိုးကို တွေ့ရသည်။ 

မိရိုးဖလာ ဘိုးဘွားဘီဘင်များကို ပူဇော်ကန်တော့သော ပွဲတော်များတွင် ဤတပ္ပနမုဒြာ ပါသော ရုပ်ပွားဆင်းတုများဖြင့် ဆင်ယင်ကျင်းပလေ့ရှိကြပါသည်။ ရိုးရာတင်ပွဲ ပူဇော်ပသပွဲများအတွက် အရေးပါသော မုဒြာဖြစ်သည်ဟုဆိုသည်။ ဤကဲ့သို့ ပူဇော်ကိုကွယ်ပါက ရောဂါဝနာ ကင်းငြိမ်းချမ်းသာခြင်း, မကောင်းသော ဘေးဥပဒ်အန္တရာယ် ရန်စွယ်ခပ်သိမ်းမှ ရှောင်တိမ်း လွှတ်ကင်း နိုင်ကြောင်းဖြင့် ယုံကြည်ခဲ့ကြလေသည်။ 

ပုဂံ အပယ်ရတနာလိုဏ်ဂူဘုရားအတွင်း ဆေးရေးပန်းချီများ၌ ဤမုဒြာမျိုးကို တွေ့ရှိနိုင်ပါသည်။

ကိုးကား
-------

1. ↑  TARPANA MUDRĀ

IBI. p. 440.

ITL. p. 22.

အပယ်ရတနာလိုဏ်ဂူဘုရားယဉ်ကျေးမှုဝန်ကြီးဌာန၊ ရှေးဟောင်းသုတေသနဦးစီးဌာန ဦးမြ-၁၉၆၈။
2. 1 2  စဝ်ထွန်းမှတ်ဝင်း မဟာဝိဇ္ဇာ (ရန်ကုန်)၊ မဟာဝိဇ္ဇာဂုဏ်ထူး (ဟားဗဒ်) အထက်တန်း သုတေသန ပညာရှင်ဘွဲ့ (ဟားဗဒ်) ညွှန်ကြားရေးမှူး၊ သုတေသနနှင့် ကျမ်းပြုဌာနခွဲ သာသနာရေး ဦးစီးဌာန။ *မြန်မာ့ရိုးရာ ပဋိမာ သိပ္ပံပညာ*။
တပေါင် (တပေါင်း)သည် မြန်မာပြက္ခဒိန်၏ ဆယ့်နှစ်လမြောက်လဖြစ်ပြီး အင်္ဂလိပ်လ ဖေဖော်ဝါရီ၊ မတ် အတွင်း ကျရောက်ပါသည်။ ပထမလဝက်သည် ဆောင်းရာသီစက်မှ မလွတ်သေးချေ။ ဒုတိယလဝက်သို့ရောက်မှသာ နွေရာသီစက်သည် စတင်လေသည်။ ထို့ကြောင့် တပေါင်းလသည် ဆောင်းတစ်ဝက် နွေတစ်ဝက်ဖြစ်၍၊ **နေ့ပူလို့ ညချမ်း၊ တပေါင်းလ လသရမ်း** ဟု လူတို့ ဆိုစမှတ်ပြုကြသည်။ အဆုံးသတ်လ ဖြစ်ပြီး တပေါင်းလသည် ၃၀ ရက်ရှိသည်။ ရက်စုံသော လဖြစ်သည်။ 

  

ထန်းပင်နှင့် သက်ဆိုင်သော အမည် ဖြစ်သည်။ ထန်းဖိုပင်များမှ ခံယူရရှိသည့် ထန်းရည်ကို မီးနှင့် ကျိုချက်ပြီး ထန်းလျက် ပြုလုပ်သည့် လဖြစ်သည်။ ၂၇ လုံးသော နက္ခတ်များ စုပေါင်းထွက်ပေါ်ခြင်းကြောင့်လည်းကောင်း၊ထန်းရည်များပေါင်းစပ်ကျိုချက်သဖြင့် ထန်းပေါင်းဟူသော စကားမှ ရွေ့လျားလာခြင်းကြောင့်လည်းကောင်း တပေါင်းလဟု ခေါ်တွင်သည်ဟု ဆိုသည်။ ဗေဒင်အလိုအားဖြင့်ကား တပေါင်းလသည် မိန်ရာသီဖြစ်၏။ မိန်ရာသီ၏ အရုပ်မှာ ငါး ၂ ကောင်ဖြစ်သည်။ စန်းယှဉ်နက္ခတ်ကား ဖလဂုနီတည်း။ ဤလ၏ အထိမ်းအမှတ် ပန်းသည် သရဖီပန်း (Calophyllum amnenum) ဖြစ်သည်။

  

ယင်းလတွင် မြစ်များ ချောင်းများ ရေစစ်ကာ သောင်ခုံ သဲပြင်များ ပေါ်ထွန်းသဖြင့် သဲပုံစေတီတည်သော ရာသီပွဲများ ကျင်းပလေ့ရှိသည်ဟု စာဟောင်း ပေဟောင်းများ၌ အဆိုရှိခဲ့၏။ ထိုလ၌ နေထွက်ချိန်မှာ ၆ နာရီ ၁ဝ မိနစ်ဖြစ်၍၊ နေဝင်ချိန်မှာ ၅ နာရီ မိနစ် ၅ဝ ဖြစ်သည်။ နေ့တာအနည်းငယ်တို၍ ညတာရှည်သည်။ တပေါင်းလသည် ဆောင်းကြွင်း နွေဦးလဖြစ်သဖြင့်လောကသဘာဝ လုံးသည် သစ်ပင်များရွက်ဟောင်းစွန့်၍ ရွက်သစ်လွန်ကာ အညွန့်အညှောက်များ ပေါ်ထွက်ခြင်းဖြင့် တင့်တယ် လှပသာယာလှပေသည်။ မြန်မာ စာပေလောကတွင် ရှေးစာဆို အများသည် တပေါင်းလကို အထူးဖွဲ့ဆိုရေးသားခဲ့ကြလေသည်။ အင်းဝခေတ် ရဟန်းစာဆို ရှင်ဥတ္တမကျော်သည် သူ၏တောလား ကဗျာကြီး၌ တပေါင်းလ၌ တင့်တယ်သာယာပုံကို   

> လေခ မြေသက်၊ ဈာန်ဝိတက်သို့၊   
> 
> 
> 
> သစ်ရွက်ယော်ယီ၊ ဣန္ဒနီဝယ်၊   
> 
> သိင်္ဂီတစ်ဝက်၊ ဖက်၍ဆေးစုံ၊   
> 
> ခြယ်သောပုံသို့၊ ရဂုံမြိုင်တွင်း၊   
> 
> 
> 
> တောလုံးလင်းသား'ဟု ချီးကျူးဖွဲ့ဆိုခဲ့၏။ 
> 
> 

ရှင်အုံးညိုကလည်း တပေါင်းလ၏ ကြည်နူးရှုချင်ဖွယ် ကောင်းပုံကို ဂါထာ ၆ဝ ပျို့တွင် ကာဠုဒါယီအမတ် မြတ်စွာဘုရားအား လျှောက်ကြားသည့်ဟန် ဖွဲ့နွဲ့စပ်ဆိုခဲ့၏။   

ကုန်းဘောင်ခေတ် ပြဇာတ်ဆရာကြီးဦးကြင်ဥ ကမူ  

> 'ရှစ်ခွင်တိုင်း၊ မှုန်မှိုင်းတဲ့ပတ်လည်  
> 
> 
> 
> သဇင်ကြွင်းငယ် နှင့်၊ အင်ကြင်းသန္တာညွန့်ငယ်တို့၊ ဖူးကွန့်ကိုက်စည်  
> 
> ဘမရာရွှေပိတုန်းငယ်တို့၊ ချွေသုံးကြဝတ်ရည်၊ ဆွတ်ကြည်ဘွဲ့ဖော်ကွဲ  
> 
> 
> 
> ယင်းသည့်နေ့ဆိုင်၊ ရသေ့သူတော်တိုင်မှ၊ ဉာဏ်မခိုင် ဈာန်ယိုင်လျှောရတယ်၊ ရာသီတွင်ခါညီပြောပေပ၊ ကြော၍သာ မြဲ။'
> 
> 

ဟု တပေါင်းလ၏ စာပန်းချီကို ရွေးချယ်သီကုံးခဲ့ပေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၄)

| * ရှု
* ပြော
* ပြင်
မြန်မာ့ရိုးရာပြက္ခဒိန်၏ လများ |
| --- |
| 
* တန်ခူး
* ကဆုန်
* နယုန်
* ဝါဆို
* ဝါခေါင်
* တော်သလင်း
* သီတင်းကျွတ်
* တန်ဆောင်မုန်း
* နတ်တော်
* ပြာသို
* တပို့တွဲ
* တပေါင်း

 |
မြူနှင့် မြူထူသည် များစွာ ကွဲပြားမှုမရှိ၊ မတိမ်းမယိမ်းတူကြသသည်။ မြေပြင်နှင့် 
ပင်လယ် ရေပြင်ပေါ်တွင် ဖြစ်စေ၊မနီးမဝေးတွင် ဖြစ်စေ စုဝေးနေသည့် တိမ်ကဲ့
သို့သော အခြင်းအရာကို မြူထူဟုခေါ်သည်။ ဤကဲ့သို့သော တိမ်တွင် ရေပေါက်
ကလေးများသည် များစွာ မထူထပ်ဘဲ ခရီးဝေးဝေးသို့ မြင်နိုင်သည့်အခါ 
ထိုအခြင်းအရာကို မြူဟု ခေါ်သည်။လေထဲတွင် ဖုံမှုန်ကလေးများ လွှင့်ပါး
လျက်ရှိသည်။ မည်မျှပင် သန့်ရှင်းသောလေ ဖြစ်လင့်ကစား ဖုံမှုန်များပါရှိ၏။
လေသည်အပူဓာတ်ဖြင့် ရေခိုးရေငွေ့များကို စုတ်ယူခဲ့ရာ ထိုရေခိုးရေငွေ့များသည် 
လေထဲရှိ ဖုံမှုန်ကလေးများပေါ်တွင် တင်လျက်ရှိနေကြ၏။ နွေး၍ စိုစွတ်ထိုင်းမှိုင်း
သော ထိုလေသည် အေးမြသော မြေပြင်၊ သို့မဟုတ် ပင်လယ်ရေပြင်ပေါ်သို့ 
ဖြတ်၍ တိုက်ခတ်သောအခါလေထဲတွင်ပါသည့် ရေခိုးရေငွေ့တို့သည် တဖြည်း
ဖြည်း စုခဲ၍ ရေသီးရေပေါက်ကလေးများ ဖြစ်လာပြီးလျှင် ဝေဆိုင်း၍ နေတော့၏။ 
ထိုရေသီးရေပေါက်ကလေးများသည် အတော်များများ ဝေဆိုင်းနေသည့်အခါ လမ်း
ခရီးများကိုပင် မမြင်နိုင်အောင် ပိတ်ဆို့၍ နေလေသည်။
ဤကဲ့သို့သော အခြင်းအရာကို မြူထူဟု ခေါ်သည်။ ဤမြူထူမျိုးသည် နျူးဖောင်း
လန်းကျွန်း ကမ်းခြေအလွန်တွင် မကြာခဏကျတတ်သည်။ ထိုနေရာရှိ နွေး၍စိုစွတ်
်သောလေသည် လားဗရာဒေါရေအေးစီးကြောင်းပေါ်သို့ ဖြတ်တိုက်သွားသဖြင့် 
မြူထူများ ပိတ်ဆိုင်းနေရကာ အနီးကပ်၍ပင် မမြင်နိုင်သောကြောင့် ခရီးအသွားအ
လာများ မကြာခဏ ရပ်ဆိုင်းထားရလေသည်။ လန်ဒန်မြို့တော် လေသည် ဖုံ
မှုန်များ၊ မီးခိုးများနှင့် ရောထွေးလျက်ရှိနေရာ မြူထူများသည် အလွန်ထူထပ်စွာ 
ပိတ်ဆို့နေသဖြင့် တစ်ခါတစ်ရံ ၄ ပေ ၅ ပေ အတွင်းလောက်မှာပင် တစ်ဖက်နှင့်
့်တစ်ဖက် မမြင်နိုင်ချေ။ လေလွင့် ဝေဆိုင်းနေသော ရေသီးရေပေါက်ကလေးများ
သည် ထိုမျှလောက် မထူထပ်ဘဲ ခရီးဝေးဝေးသို့ မြင်နိုင်သည့်အခါ ထိုမြူထူကိုပင် 
မြူဟုခေါ်သည်။ မြူအထူအပါးသာ ခြားနားကြသည်။
မြူထူများ ပိတ်ဆိုင်းလျက်ရှိသောအခါ မြေပြင်၌လည်းကောင်း၊ ရေပြင်၌လည်း
ကောင်း ခရီးအသွားအလာလွန်စွာ ခဲယဉ်းလျက်သဘေ‡ာများတွင် မြူထူခေါင်း
လောင်းများ ထိုးခြင်း၊ ဥဩမှုတ်ခြင်းစသည်တို့ကို ပြုလုပ်လေ့ရှိကြသည်။ 
မြူထူပိတ်ဆို့နေသဖြင့် သွားလမ်းမမြင်နိုင်သော မီးရထားများမှာမူ ပေထုပ်များဖြင့် 
မြူထူကို ဖြိုခွဲရလေသည်။လေတိုက်သောအခါ၌လည်းကောင်း၊ အပူဓာတ်များလာ
သောအခါ၌ လည်းကောင်း မြူထူများကို မတွေ့ရတော့ချေ။ ထိုကြောင့်
နေထွက်လာသောအခါ မြူထူများကွယ်ပျောက်ရစမြဲ ဖြစ်၏။ သို့ရာတွင် အနောက်
နိုင်ငံရှိ မြို့ကြီးများ၌ကား မြူထူသည် များလှသဖြင့်ဖုံမှုန့်၊ မီးခိုးတို့နှင့် ရစ်ဆိုင်းနေ
၍ တော်တော်နှင့် မြူထူမကွဲနိုင်ချေ။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၉)
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Ska punk** သည် ska နှင့် punk rock ကို ပေါင်းစပ်ထားသောဂီတအမျိုးအစားတစ်ခုဖြစ်သည်။ ဤအမျိုးအစားသည် ၁၉၉၀နောက်ပိုင်းတွင် အမေရိကန်၌ စီးပွားရေးအရ မြင့်မားစွာအောင်မြင်ခဲ့
သည်။ ska-core( တစ်ခါတစ်ရံတွင် skacore) သည် ska punk ၏မျိုးခွဲဖြစ်ပြီး skaနှင့် hardcore punk ကိုရောနှောထားသည်။

Ska punk ၏ punk လွှမ်းမိုးသော ထူးခြားချက်မှာ မြန်သောအရှိန်၊ ဂီတာ distortion နှင့် punk rock ပုံစံ တီးလုံးဖျော်ဖြေခြင်းနှင့် punk ပုံစံအဆိုများပါဝင်သည်။ ska punk လွှမ်းမိုးသည့် ထူးခြားချက်မှာ တီးခတ်ခြင်းနှင့်ရှင်းလင်းသော အဆိုနှင့် ဂီတဆိုင်ရာ သံစဉ်များပါဝင်သည်။ အဓိကကျသော တူရိယာများတွင် electric guitar, electric bass, drum, brass instrument, reed instrument နှင့် Keyboard များပါဝင်သည်။

သမိုင်းကြောင်း
--------------

Punk rock တီထွင်ခဲ့သော clash တီးဝိုင်း၏ ၁၉၇၉ post-punk album *London Calling* တွင် skaနှင့် အခြားအမျိုးအစားများ လွှမ်းမိုးမှုများပါရှိသည်။ ၁၉၇၉ခုနှစ် နောက်ပိုင်း အင်္ဂလန်တွင် 2 Tone လှုပ်ရှားမှုသည် ska နှင့် punk လွှမ်းမိုးမှုများ ရောနှောထားသည်။ ဤအမျိုးအစား လွှမ်းခြုံထားသော တီးဝိုင်းများမှာ The Special, The Selecter, The Beat နှင့် Madness တို့ပါဝင်သည်။
Fishbone တီးဝိုင်းကို ၁၉၇၉တွင် Los Angeles ၌ တည်ထောင်ခဲ့သည်။ ska punk အမျိုးအစားတီထွင်သူများထဲတွင် ပါဝင်သည်ဟု ယူဆသည်။ Fishbone သည် The Mighty Mighty Bostones (၁၉၈၃တွင် Boston ၌တည်ထောင်ခဲ့သည်။) Mr.Bungle (၁၉၈၅ တွင် California ) Culture (၁၉၈၆ Warminster England)၊ Operation Ivy (၁၉၈၄ Berkeley California ) Voodoo Glow Skulls (၁၉၈၈ Riverside California တွင် တည်ထောင်ခဲ့သည်)၊ Dance Hall Crashers( ၁၉၈၉ Berkeley California နှင့် Citizen Fish( ၁၉၉၀ Bath England တွင် တည်ထောင်ခဲ့သည်)၊ The Offspring၊ Rancid၊ The Porkers (၁၉၈၇တွင် Newcastle Australia) တို့သည် Fishbone နောက်သို့ လိုက်ခဲ့သော တီးဝိုင်းများဖြစ်ပြီး ska-punk သီချင်းများ တီးခတ်ခဲ့ကြသည်။

Ska-core အသုံးအနှုန်းသည် The Mighty Mighty Bosstones ၏ ၁၉၉၃ album *Ska-core, the Devil and More* တွင် တွေ့ရှိရသည်။ No Doubtသည် ၁၉၉၅ album *Tragic Kingdom* ဖြန့်ချိပြီးနောက် mainstream တွင် ကျော်ကြားလာခဲ့သည်။ Sublime သည် ၁၉၉၆ *self-titled* album ဖြန့်ချိမှုနှင့်အတူ ကျော်ကြားလာခဲ့သည်။ album နှစ်ခုစလုံးသည် platinum ဆုများရရှိခဲ့သည်။ The Mighty Mighty Bosstones သည် ၁၉၉၇ *Let’s face 2 album* နှင့်အတူ platinum ဆုရရှိခဲ့သည်။ Less Then Jokes တီးဝိုင်း၏သီချင်းများသည် ၁၉၉ရ ရုပ်ရှင် Scream 2 နှင့် Good Burger Reel Big Fish နှင့် ၁၉၉၈ရုပ်ရှင် BASEKetball တို့တွင် ပါဝင်ခဲ့သည်။ Save Ferris တီးဝိုင်း၏ သီချင်းသည် ၁၉၉၉ ရုပ်ရှင် 10 Things I Hate About You တွင် ပါဝင်ခဲ့သည်။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Snipping Tool** သည် ဝင်းဒိုး Vista နှင့် နောက်ပိုင်းထွက် ဝင်းဒိုးစနစ်များတွင်ပါဝင်လာသော ကွန်ပျူတာ မျက်နှာပြင်ကို ပုံဖမ်းယူသည့် ဆော့ဖ်ဝဲ (screenshot utility) ဖြစ်သည်။ ၎င်းသည် ဖွင့်ထားသော window ၊ ထောင့်မှန်စတုဂံ ပုံစံ၊ စိတ်ကြိုက်ပုံစံ၊ အလိုရှိသော မျက်နှာပြင် အစရှိသဖြင့် လိုအပ်သလို ပုံဖမ်းယူနိုင်သည်။ ပုံများကို ရုပ်ပုံဖိုင်များဖြစ်သည့် (PNG, GIF, JPEG) သို့မဟုတ် MHTML ဖိုင်များ အနေဖြင့် သိမ်းနိုင်သည်။ ၎င်းသည် ဖမ်းယူထားသော ပုံများကို ပြုပြင်နိုင်သည်။ အရောင်မျိုးစုံပါသော ခဲတံများ၊ ခဲဖျက်များ နှင့် ရောင်စုံမင်တံများဖြင့် ရုပ်ပုံကို အလှဆင် ပြုပြင်နိုင်သည်။

ဝင်းဒိုး Vista မတိုင်ခင်က Snipping Tool သည် Windows XP Tablet PC Edition 2005 တွင် ပါဝင်ခဲ့သည်။ ၎င်းကို ၂၀၀၂ ခုနှစ်၊ နိုဝင်ဘာလ ၇ ရက်နေ့တွင် PowerToy မှထုတ်လုပ်ထားပြီး မိုက်ခရိုဆော့ဖ်၏ Tablet PC တွင် အသုံးပြုခဲ့သည်။

ဝင်းဒိုး ၁၀ တွင် Delay လုပ်ဆောင်ချက်အသစ်ကို ထည့်သွင်းခဲ့သည်။ ၎င်းသည် အချိန်သတ်မှတ်ကာ ရုပ်ပုံများ ဖမ်းယူနိုင်ရန် လုပ်ဆောင်ပေးသည်။

ကိုးကား
-------

1. ↑  Use Snipping Tool to capture screenshots။ Microsoft (September 1, 2016)။
2. ↑  Purewal၊ Sarah J. (June 30, 2015)။ Capture pop-up menus with Windows 10's new delayed Snipping tool။ *CNET*။ CBS Interactive။  August 18, 2015 တွင် ပြန်စစ်ပြီး။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် ကောလိယမြို့ ဥတ္တရအမည်ရှိသော ကောလိယနိဂုံး၌ သီတင်းသုံးတော်မူစဉ် ပါဋလိယရွာသူကြီး၏ မေးလျှောက်ချက်အရ မြတ်စွာဘုရားသည် "မာယာ"ကို သိသော်လည်း "မာယာဝီ"ပုဂ္ဂိုလ် မဟုတ်ပုံကို ပါဋလိယရွာသူကြီး သိနိုင်လောက်သော မျက်မြင်ဥပမာဖြင့် ရှင်းလင်းမိန့်ကြားတော်မူပြီး "မြတ်စွာဘုရားသည် မာယာကိုလည်းကောင်း၊ မာယာ၏အကျိုးကိုလည်းကောင်း၊ မာယာဝီပုဂ္ဂိုလ်၏ အပါယ ဒုဂ္ဂတိ ဝိနိပါတနိရယ-ဟူသောအကျိုးလည်းကောင်းသိတော်မူပုံ၊ ဒုစရိုက် ၁၀ ပါးကို ပြုလုပ်၊ ပြောဆို၊ ကြံစည်သူများသည် ကွယ်လွန်ပြီးသည်၏အခြားမဲ့၌ အပါယ၊ ဒုဂ္ဂတိ၊ ဝိနိပါတ၊ နိရယ၌သာဖြစ်ရပုံကိုလည်း သိတော်မူပုံကို မိန့်ကြားတော်မူပါသည်။

မင်း နှစ်သက်ကျေနပ်သော ပါဏာတိပါတ၊ အဒိန္နာဒါန၊ ကာမေသုမိစ္ဆာစာရကို ပြုလုပ်သောသူသည် မင်းကဲ့သို့ စည်းစိမ်ချမ်းသာခံစားရပုံ၊ မနှစ်သက်သော ယင်း ဒုစရိုက်သုံးမျိုးကို ပြုလုပ်သောပုဂ္ဂိုလ်သည် ကွပ်မျက်ခံရပုံကို မြင်ဖူး၊ ကြားဖူးခြင်း ရှိ, မရှိ မေးတော်မူပြီး ယင်းဒုစရိုက်သုံးမျိုးကို ပြုလုပ်သောသူတို့သည် မျက်မှောက် ဘဝ၌သာလျှင် ဒုက္ခ၊ ဒေါမနဿကိုခံစားရ၏ဟုအယူရှိသော သမဏ၊ ဗြာဟ္မဏတို့၏စကား မမှန်ကန်ပုံ၊ ဒုဿီလ၊ မိစ္ဆာပဋိပန္န၊ မိစ္ဆာဒိဋ္ဌိကဖြစ်ပုံ ကြည်ညိုရန်သင့် မသင့် တစ်မျိုးစီ တစ်မျိုးစီမေးမြန်း၍ မိန့်ကြားတော်မူပါသည်။

ပါဋလိယရွာသူကြီးက မိမိ၏အာဝါသထာဂါရ၌တည်းခိုကြသော သမဏ၊ ဗြဟ္မဏတို့၏ မိန့်ကြားခဲ့သော အယူဝါဒများကိုလျှောက်ထားပြီး ယင်းဝါဒများ၌ ယုံမှား တွေးတောမှုဖြစ်ခဲ့ပါကြောင်း၊ ထိုယုံမှားတွေးတောမှုကို ပယ်စွန့်နိုင်ရန် ဓမ္မကိုဟောတော်မူပါရန် လျှောက်ထားပါသည်။

ဓမ္မသမာဓိ၊ စိတ္တသမာဓိရနိုင်သော ကျင့်စဉ်ပဋိပဒါကို ဟောတော်မူပါသည်။ ယင်းကျင့်စဉ်များအတိုင်း ကျင့်သုံးလျှင် ဓမ္မသမာဓိ၊ စိတ္တသမာဓိကိုရရှိပြီး မိစ္ဆာအယူ ယုံမှားတွေးတောမှုကို ပယ်ဖျောက်နိုင်ပုံ သမ္မာအယူဖြစ်ပုံကို အကျယ်တဝင့် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။

ကိုးကား
-------

1. ↑  -သံ၊၂၊၅၂၀-၅၃၄။ သံ၊မြန်၊၂၊၅၁၃-၅၂၆။ သံ၊ဋ္ဌ၊၃၊၁၄၆-၇။ သံ၊ဋီ၊၂၊၃၈၄-၅။

-သံယုတ္တနိကာယ၊ သဠာယတနဝဂ္ဂသံယုတ္တ၊ ၈-ဂါမဏိသံယုတ္တ၊ တေရသမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
အနုသာသန ပါဋိဟာရိယ ခေါ် တရားဓမ္မ ဟောပြခြင်းဖြင့် ကျွတ်ထိုက်သော သတ္တဝါများကို ချွတ်တော်မူခန်းများတွင် ဤပြာဋိဟာရိယမုဒြာဖြင့် ရုပ်ပွား ဆင်းတုတော်များကို ဖူးမြင်ရပါသည်။ ဓမ္မစကြမုဒြာပုံနှင့် ဆင်တူယိုးမှား ဖြစ်၍ လက်ျာလက်မနှင့် လက်ညှိုးကို ကွင်းကာ လက်ခလယ် လက်သူကြွယ် လက်သန်းတို့ကို ကွေးထားသည်။ ထိုလက်ျာလက်သန်းအောက်မှ လက်ဝဲလက်မ လက်ချောင်းများ ကွေးပြီး ပင့်မထားသောပုံတော် ဖြစ်သည်။ ဗျာချာနမုဒြာနှင့်လည်း ခပ်ဆင်ဆင် တူသည်။ 

ဣဒ္ဓိပါဋိဟာရိယ ခေါ် တန်းခိုးဖန်ဆင်းတော်မူခြင်းဖြင့် တရားဓမ္မ ဟောပြချေချွတ်တော်မူပုံကိုလည်း ဤ ပါဋိဟာရိယမုဒြာဖြင့်ပင် တွေ့ရှိရပါသည်။ သရက်ဖြူပင်ရင်း၌ ရေမီးအစုံ ယမကပါဋိဟာရိယပြတော်မူခန်းစသည်တို့တွင်၎င်း, ဥရုဝေလကဿပ ရသေ့ညီနောင် ရှင်တထောင် ချွတ်ခန်းများ စသည်တို့တွင်၎င်း ဤ ပြာဋိဟာရိယမုဒြာပုံတော်ကို တွေ့ရှိနိုင်ပါသည်။ ဝရဒမုဒြာနှင့် ခပ်ဆင်ဆင် တူသည်။ 

အာဒေသနာပါဋိဟာရိယ ခေါ် အနာဂတ်တွင် ဖြစ်ပျက်မည့် အကြောင်းကို အတပ်မှန်ကန်စွာ ဟောကြားတော်မူလိုသောအခါ၌လည်း ဤ ပြာဋိဟာရိယမုဒြာပုံတော်ဖြင့် ဖူးတွေ့ရပါသည်။ နောင်လာလတ္တံ့သော ကာလတွင်ဖြစ်ပျက်မည့် အရာများကို ဟုတ်တိုင်းမှန်စွာ တိကျပြတ်သားတခွန်းတည်းသော စကားဖြင့် ဟောကြားတော်မူသော သုတ်တော်များကို ဖော်ပြလိုရာ၌ ဤ ပါဋိဟာရိယမုဒြာဟန်ဖြင့် ရုပ်ပွားဆင်းတုများကို ထုလုပ် စီရင် ကိုးကွယ်ကြလေသည်။ 

ဝရဒမုဒြာနှင့် ဆင်တူသော ပါဋိဟာရိယမုဒြာပုံလည်း ရှိသေးသည်။ လက်ထဲတွင် ထူးဆန်းအံ့ဩဘွယ်ကောင်းသော ဝတ္ထုပစ္စည်း သစ်သီး သစ်ပွင့်ကို ကိုင်တွယ်ပြသကာ တန်းခိုးအာနုဘော်ကို ထုတ်ဖော်ဟောကြားတော်မူသောအခါများတွင် ဝရဒမုဒြာမျိုးဖြစ်သော ပါဋိဟာရိယမုဒြာပုံကို တွေ့ရပါသည်။ 

သို့ဖြစ်၍ ပြာဋိဟာရိယမုဒြာပုံ မူကွဲနှစ်မျိုး ရှိပါသည်၊ ဓမ္မစကြာမုဒြာမျိုးနှင့် ဝရဒမုဒြာမျိုး ဟူ၍ပင် အနီးစပ်ဆုံး ဝေါဟာရပညတ်အားဖြင့် ခွဲခြားနိုင်ပါသည်။ 

ပြယုဂ်သာဓကအားဖြင့် ပုဂံ အာနန္ဒာဘုရားတွင်းမှ ယမက တန်ခိုးပြာဋိဟာ ပြတော်မူခန်းများ တွင်၎င်း ရန်ကုန်မြို့ ကမ္ဘာ့ဗုဒ္ဓတက္ကသိုလ် ပြတိုက်တွင်းရှိ ဝရဒမုဒြာနှင့် ဓမ္မစကြာမုဒြာပုံတော် မူကွဲများ တွင်၎င်း တွေ့ရှိနိုင်ပါသည်။ 

ဝီရရသ, အဗ္ဘုတရသ, သန္တရသများကို ပေါ်လျှင်စေသည်။ 

သီလပါရမီ, ပညာပါရမီ, သစ္စာပါရမီ, ဝီရိယပါရမီ, အဓိဋ္ဌာနပါရမီ, မေတ္တာပါရမီ စခန်းများသို့ ရည်ညွှန်းပါသည်။ ဗာဟုဿစ္စမင်္ဂလာ, သိပ္ပဉ္စမင်္ဂလာ, တပေါစမင်္ဂလာ, အရိယသစ္စာနဒဿနမင်္ဂလာ, ဓမ္မဿဝန ဓမ္မသာကစ္ဆာမင်္ဂလာ, စသည်တို့ကို ဖော်ဆောင် ရည်ညွှန်းပါသည်။ 

ဤ ပြာဋိဟာရိယမုဒြာပါသော ရုပ်ပွားဆင်းတုတော်များတို့ကို ကိုးကွယ်ကြပါက ဘုန်းတန်းခိုး အာနုဘော်ကြီးခြင်း, ထူးဆန်းသော ဝိဇ္ဇာပညာအတတ်တို့ကိုတတ်ကျွမ်းခြင်း, သိပ္ပံအတတ် အရပ်ရပ်၌ ထူးချွန်တတ်မြောက်ခြင်း, ဗေဒင်အတတ် ရှေ့ဖြစ်နောက်ဖြစ် ဟောကြားသော အတတ်စသည်တို့၌ လိမ္မာတတ်မြောက်ခြင်း, ရန်သူအပေါင်းကို လွှမ်းမိုးကျော်လွှား အောင်မြင်နိုင်ခြင်း စသော အကျိုး ထူးများကို ရရှိနိုင်သည်ဟု ဝဇီရာယာန တန္တရာယာန ကျမ်းများ၌ မိန့်ဆိုထားပါသည်။

ကိုးကား
-------

1. ↑  PRĀTIHARY AMUDRA (Pațihariya Mudrā

OBEP Ananda (Miracles of Sāvatthi)

The Buddhist Art of Gandhara plates 87.123, 124.125, 151 (Miracle of Sravasti) See also Varada Mudrā
2. 1 2  စဝ်ထွန်းမှတ်ဝင်း မဟာဝိဇ္ဇာ (ရန်ကုန်)၊ မဟာဝိဇ္ဇာဂုဏ်ထူး (ဟားဗဒ်) အထက်တန်း သုတေသန ပညာရှင်ဘွဲ့ (ဟားဗဒ်) ညွှန်ကြားရေးမှူး၊ သုတေသနနှင့် ကျမ်းပြုဌာနခွဲ သာသနာရေး ဦးစီးဌာန။ *မြန်မာ့ရိုးရာ ပဋိမာ သိပ္ပံပညာ*။
**မောင်သင်** (၁၉၂၁–၁၉၉၃) သည် မြန်မာနိုင်ငံသား စာရေးဆရာ၊ ဆရာဝန်၊ ရုပ်ရှင်မင်းသားနှင့် ဒါရိုက်တာ တစ်ဦး ဖြစ်သည်။ မြင်းခြံခရိုင် နွားထိုးကြီးမြို့နယ် ထန်းခွရွာ၌ အဖ ရွာသူကြီး ဦးငွေဇင်၊ အမိ ဒေါ်သီလှ (ဒေါ်သီလ) တို့က ၁၉၂၁ ခု မေလ ၂၂ ရက် တနင်္ဂနွေ နေ့တွင် မွေးဖွား ခဲ့သည်။ ငယ်မည် 'မောင်သင်'၊ အမည်ရင်း 'မောင်မောင်သင်'၊ စာရေးဆရာ၊ ရုပ်ရှင် မင်းသား အဖြစ်တွင် ငယ်မည်ကို အသုံး ပြုခဲ့သည်။ မွေးချင်း ရှစ်ယောက်တွင် ဆဋ္ဌမမြောက် ဖြစ်သည်။

ထန်းခွရွာ မြန်မာ မူလတန်း ကျောင်းတွင် စတုတ္ထတန်း အောင်သည်ထိ လည်းကောင်း၊ ရေနံချောင်း အမျိုးသား အထက်တန်း ကျောင်းတွင် ၄ တန်း၊ ၅ တန်း အောင်သည် အထိ လည်းကောင်း၊ မြင်းခြံ အစိုးရ အထက်တန်း ကျောင်းတွင် ၁ဝ တန်းထိ လည်းကောင်း ပညာ သင်ယူ ခဲ့သည်။ ဒုတိယ ကမ္ဘာစစ်ကြီး အတွင်း ဆေးပညာရပ် များကို တပိုင်းတစ သင်ကြား ခဲ့ရသည်။ စစ်ပြီး ခေတ်တွင်မှ ဆရာဝန် စာမေးပွဲ အောင်မြင် ခဲ့သည်။ ရှေ့တန်း စစ်မျက်နှာသို့ အများဆုံး လိုက်ပါ အမှုထမ်း ခဲ့သည်။ ၄ နိုဝင်ဘာ ၁၉၅၈ တွင် အရပ် ဆရာဝန် ဘဝသို့ ပြောင်းခဲ့သည်။ စာပေ၊ ရုပ်ရှင်၊ ဆေးလောက နယ်ပယ်တွင် ကျင်လည် ခဲ့သည်။

မူလတန်း ကျောင်းသား ဘဝ ကပင် စာပေ၌ ဝါသနာ ပါခဲ့သည်။ ဒုတိယ ကမ္ဘာစစ် မဖြစ်မီ နဂါးနီ ဂျာနယ်ကျော် ပေါ်လာသော အခါတွင်ကား *မောင်သင့် ကိုယ်တွေ့* ဆောင်းပါး၊ ဝတ္ထုများဖြင့် ထင်ရှား လာခဲ့သည်။ စစ်ပြီး ခေတ်တွင် သွေးသောက်၊ ရှုမဝ၊ မြဝတီ၊ ငွေတာရီ တို့တွင် ဆေးပညာ အခြေခံ ဝတ္ထုပေါင်း မြောက်မြားစွာ ရေးသား ခဲ့သည်။ ဆရာ့ ဇာတ်လမ်းစုံ [ငါးတွဲ] (၁၉၅၉ - ၁၉၇၁)၊ ချစ်သော အညို (*အညို့ကို ဘယ်လို ပြောရပါ့* - ၁၉၆၉)၊ *တင့်လှပေဟန်*၊ *အရိပ်ပမာ*၊ *မိုးမဲ*၊ *မိန်းမများကို လှစေသူ* (၁၉၆၈)၊ *အောင်အောင်မြင်မြင်* (၁၉၇ဝ)၊ *မြရည်နန္ဒာ* (၁၉၇၁)၊ *မိုးကိုမျှော်သည်* (၁၉၇၁) တို့မှာ ထင်ရှားသည်။ *ဆရာ့ ဇာတ်လမ်းစုံ အမှတ် ၁* ဖြင့် ၁၉၅၉ ခုနှစ် စာပေဗိမာန် ဝတ္ထု ပေါင်းချုပ်ဆု၊ *ဆရာ့ ဇာတ်လမ်းစုံ အမှတ် ၅* ဖြင့် ၁၉၇၁ ခုနှစ် အမျိုးသား စာပေဆုတွင် ဝတ္ထုတို ပေါင်းချုပ်ဆုများ ရရှိ ခဲ့သည်။

စာရေးဆရာမောင်သင် သည် ၁၉၅၂ ခုနှစ်တွင် ဒေါ်ခင်သက်တင်နှင့် လက်ထပ်ခဲ့ပြီး သားသမီး ၅ ဦး ထွန်းကားခဲ့သည်။

*ဆရာ့ဇာတ် လမ်းစုံ* တွင် ပါဝင်သည့် *ရေတိမ်နစ်ခြင်း* ဝတ္ထုတိုကို *ချစ်သွေး သစ္စာ* အမည်ဖြင့် ရုပ်ရှင် ရိုက်ကူး ရာတွင် ကိုယ်တိုင် ပါဝင် သရုပ်ဆောင်ရာမှ ရုပ်ရှင် လောက ထဲတွင် သရုပ်ဆောင် မင်းသား၊ ဒါရိုက်တာ အဖြစ် ကျင်လည်ခဲ့ရတော့သည်။ *ချစ်သွေး သစ္စာ*၊ *စိုးပါနဲ့မေရယ်*၊ *ရေမြေဆုံးတိုင်*၊ *တင့်လှပေဟန်*၊ *သူ*၊ *အတွေ့* စသည့် ဇာတ်ကား များစွာတွင် ပါဝင် သရုပ်ဆောင် ခဲ့သည်။ '*ပန်းပုသူဇာ* ဇာတ်ကားကို ကိုယ်တိုင်ဒါရိုက်တာ အဖြစ် ရိုက်ကူးခဲ့သည်။ "ချစ်သွေးသစ္စာ" ဇာတ်ကားဖြင့် ၁၉၆ဝ ပြည့်နှစ် အကောင်းဆုံး အမျိုးသား သရုပ်ဆောင် ရွှေစင်ရုပ်ဆုနှင့် ပြည်သူ တို့၏ သူရဿတီမယ်တော်ဆု တို့ကို တပြိုင်တည်း ရရှိခဲ့သည်။

ဘဝနိဂုံး
--------

၁၉၉၃ ခုနှစ် ဇူလိုင်လ ၁၇ ရက်၊ အသက် ၇၃ နှစ်တွင် (သမီးလတ်ဒေါ်ညိုမီသင် နှင့် ခင်ပွန်းဖြစ်သူ ဗိုလ်ကြီးကျော်ကျော်မိုး တို့ မိသားစုထံ အလည်အပတ်သွားရင်း) ရှမ်းပြည်နယ် ဖယ်ခုံမြို့ နေအိမ်၌ ကွယ်လွန် ခဲ့သည်။

ကိုးကား
-------
ငှက်တွင်းဆရာတော် ရှင်ပဏ္ဍဝသည် မင်းတုန်းမင်းလက်ထက်၌ မဟာသတိပဌာန်သုတ်တော်လာ (၃၂)ကောဠာသကမ္မဌာန်းကို ကြိုးပမ်းအားထုတ်ပြီးဟောကြားပြသခဲ့သည်။ စတုဘုမ္မိက မဟာသတိပဋ္ဌာန် (ငှက်တွင်း) ဂိုဏ်းကို တည်ထောင်ခဲ့သည့် ရဟန်းတစ်ပါးဖြစ်သည်။ ထို့ပြင် မြဝတီမင်းကြီး ဦးစ၏ မြေးတော်စပ်သည်။

မောင်မြသီးကို ၁၆-ရက်၊ ဇွန်လ၊ ၁၈၃၁-ခုနှစ်တွင် အဖ မြဝတီ ဦးမောင်ကလေးနှင့် အမိ ဒေါ်ခင်ငြိမ်းတို့မှ ဖွားမြင်သည်။ သားသမီး သုံးဦးအနက် အငယ်ဆုံးသားဖြစ်သည်။ ငယ်စဉ်က ဆရာတော် ရှင်ကောဏ္ဍညထံ ပညာဆည်းပူးခဲ့ပြီး အသက် (၁၃)နှစ်အရွယ်၌ ရှင်သာမဏေ ဝတ်ခဲ့သည်။ ဘွဲ့မှာ ရှင်ပဏ္ဍဝဖြစ်သည်။ ၂၉-ရက်၊ ဇွန်လ၊ ၁၈၅၂-ခုနှစ်တွင် ရှင်ပဏ္ဍဝ ရဟန်းဘောင်တက်သည်။ ထို့နောက် သင်္ဂဇာဆရာတော်ထံ၌ ပညာဆည်းပူးပြန်သည်။ ရဟန်း ၁၅-ဝါအရတွင် မင်းတုန်းမင်းထံ ကြွရောက်ကာ တရားဟောခဲ့ရသည်။ နောက် တစ်နှစ်တွင် မင်းဝံတောင်သို့ ကြွရောက်ကာ (၁၅)နှစ် သီတင်းသုံးခဲ့၏။ ထို့နောက် သီပေါမင်း ပါတော်မူချိန်တွင် ကွမ်းခြံကုန်းသို့ ကြွရောက်လာကာ သာသနာပြုလုပ်ငန်းများ လုပ်ဆောင်ခဲ့သည်။ မြန်မာနိုင်ငံ အရပ်ရပ်သို့ လှည့်လည်လျက် သာသနာတော်ပြန့်ပွားအောင် ဆောင်ရွက်ရင်း ၁၃-ရက်၊ အောက်တိုဘာလ၊ ၁၉၁၁-ခုနှစ်တွင် ပျံလွန်တော်မူသည်။

ပြုစုခဲ့သော ကျမ်းများ
---------------------

ငှက်တွင်းဆရာတော် ရှင်ပဏ္ဍဝသည် ရဟန်း(၅)ဝါအရ၌ ကျမ်းတစ်ကျမ်း စတင်ပြုစုကာ ကျမ်းပြုဆရာတော် ဖြစ်လာခဲ့၏။ ဆရာတော်၏ စာပေလက်ရာ ကျမ်းအချို့မှာ -

1. မင်္ဂလသုတ္တန္တသာသနာ ဝိသောဓနီ (၁၈၅၇)
2. သာသန သုဒ္ဓိဒီပကကျမ်း
3. ပရမတ္တဗျူဟာကျမ်း
4. သာသနလင်္ကာရ မဂ္ဂပကာသနီကျမ်း
5. ရာဇောဝါဒကျမ်း
6. ဓမ္မပဒနိဿယသစ်ကျမ်း
7. လောကစိန္တာကျမ်း
8. ပိဋကသုံးပုံဖလဲကျမ်း
9. သာသနာဗျူဟာကျမ်း
10. ဒိဋ္ဌိဘေဒပကာသနီကျမ်း
11. ဓမ္မစက္ကပဝတ္ထနနိဿယသစ်ကျမ်း စသည်တို့ ဖြစ်သည်။ ကျမ်းစုစုပေါင်း ၂၀-ကျော်ရှိပြီး အချို့မှာ ပုံနှိပ်ခြင်းမပြုနိုင်မီ ပျက်စီးသွားကြသည်လည်း ရှိ၏။

ငှက်တွင်းဆရာတော်၏ စာများထဲတွင် 

ဘုရားပျောက်သော် စိတ်မှာရှာ
တရားပျောက်သော် ကိုယ်မှာရှာ
သံဃာပျောက်သော် ဒါန၊ သီလ၊ ဘာဝနာ သုံးခုပေါင်း၍ ရှာ
စသည့် ဆန်းသစ်သော အယူအဆများစွာကို တွေ့ရှိရလေသည်။

ကိုးကား
-------

1. ↑  တင်နိုင်တိုး ရေး၊ ကုန်းဘောင်နွယ် စာပေမျိုးဆက်၊ ၂၀၁၀၊ မေလ၊ စာ-၂၃
**အက်တမ်** (Advancing Telecommunications of Myanmar) သည် ၂၀၂၂ ခုနှစ်မှ စတင်၍ မြန်မာနိုင်ငံတွင် မိုဘိုင်းဝန်ဆောင်မှု ပေးသော ဆက်သွယ်ရေးကုမ္ပဏီတစ်ခု ဖြစ်သည်။ ၂၀၂၁ ခုနှစ် မြန်မာနိုင်ငံ စစ်အာဏာသိမ်းမှုပြီးနောက် တယ်လီနော မြန်မာအား လက်ဘနွန်အခြေစိုက် M1 Group သို့ ရောင်းချခဲ့သည်။ ၂၀၂၂ ခုနှစ် ဇွန်လ ၈ ရက်နေ့တွင် တယ်လီနောမြန်မာအား အက်တမ် ဟု အမည်ပြောင်းလဲခဲ့သည်။

သမိုင်းကြောင်း
--------------

တယ်လီနော မြန်မာ ကုမ္ပဏီသည် ၂၀၁၄ ခုနှစ်မှ ၂၀၂၂ ခုနှစ်အထိ မြန်မာနိုင်ငံတွင် မိုဘိုင်းဝန်ဆောင်မှုပေးခဲ့သည်။ ၂၀၂၁ ခုနှစ် စစ်အာဏာသိမ်းမှုအပြီးတွင် "ကြားဖြတ် ဖမ်းယူစက်များ တပ်ဆင်ခြင်းကို နော်ဝေနှင့် နိုင်ငံတကာတွင် ပိတ်ဆို့ထားသည့် အတွက် တယ်လီနော အနေဖြင့် လက်ခံနိုင်စရာမရှိကြောင်း" တယ်လီနောက ဆိုခဲ့ကာ ၂၀၂၁ ခုနှစ် ဇူလိုင်လ ၈ ရက်နေ့တွင် တယ်လီနောမြန်မာ၏ လုပ်ငန်းများကို လက်ဘနွန်အခြေစိုက် M1 အုပ်စုအား အမေရိကန်ဒေါ်လာ ၁၀၅ သန်းဖြင့် ရောင်းချကြောင်း တယ်လီနောက ကြေညာသည်။ အဆိုပါ ရောင်းချမှုကို ၂၀၂၂ ခုနှစ် မတ်လ ၁၈ ရက်နေ့တွင် မြန်မာအာဏာပိုင်များနှင့် မြန်မာရင်းနှီးမြှုပ်နှံမှုကော်မရှင်တို့က ခွင့်ပြုခဲ့သည်။ အစုရှယ်ယာများ လွှဲပြောင်းရောင်းချခြင်းကို ၂၀၂၂ ခုနှစ် မတ်လ ၂၅ ရက်နေ့တွင် ပြီးမြောက်ခဲ့ပြီး လုပ်ငန်းအား ပိုင်ရှင်သစ်ထံ လွှဲပြောင်းခဲ့သည်။

၂၀၂၂ ခုနှစ် ဖေဖော်ဝါရီလတွင် ရွှေဗျိုင်းဖြူအုပ်စုက တယ်လီနောမြန်မာ၏ ရှယ်ယာ ၈၀% ကို ပိုင်ဆိုင်မည်ဖြစ်ကြောင်း အစီရင်ခံစာတစ်ခုက ဆိုသည်။ တယ်လီနောမြန်မာလုပ်ငန်းအား လွှဲပြောင်းရယူရန် ရွှေဗျိုင်းဖြူနှင့် M1 အုပ်စုတို့က ပူးတွဲကုမ္ပဏီ Investcom ကို တည်ထောင်ခဲ့သည်။ ရွှေဗျိုင်းဖြူအုပ်စု၏ စစ်တပ်နှင့် ဆက်နွယ်မှု၊ အသုံးပြုသူများ၏ ကိုယ်ရေးအချက်အလက် လုံခြုံမှုများအပေါ် စိုးရိမ်မှုများကြောင့် ဤရောင်းချမှုသည် မြန်မာပြည်သူများ အသိုင်းအဝိုင်းတွင် ကျယ်ကျယ်ပြန့်ပြန့် ဖြစ်ခဲ့သည်။ ဥပဒေရေးရာကျွမ်းကျင်သူများနှင့် တက်ကြွလှုပ်ရှားသူများက သုံးစွဲသူများ၏ အချက်အလက်များကို ကာကွယ်နိုင်ရန် တယ်လီနော၏ ရောင်းချမှုကို ရပ်တန့်ထားရန် သို့မဟုတ် ရောင်းချခြင်း မတိုင်မီ အချက်အလက်များ ဖျက်ပစ်ရန် တောင်းဆိုခဲ့ကြသည်။

၂၀၂၂ ခုနှစ် မတ်လ ၁၈ ရက်နေ့တွင် တယ်လီနောမြန်မာအား အမ်ဝမ်းအုပ်စုသို့ ရောင်းချခြင်းကို မြန်မာအာဏာပိုင်များက ခွင့်ပြုချက်ပေးခဲ့ကာ မတ်လ ၂၅ ရက်နေ့တွင် ပိုင်ဆိုင်သူအသစ်သို့ လွှဲပြောင်းပေးခဲ့သည်။ ဇွန်လ ၈ ရက်နေ့တွင် အမည်အား အက်တမ် ဟု ပြောင်းလဲခဲ့သည်။

ကိုးကား
-------

1. ↑  Telenor wanted to quit Myanmar with $105 mln sale to Lebanon's M1 Group, Victoria Klesty, July 8, 2021, reuters
2. ↑  Myanmar FDI drops to 8-year low, reflecting post-takeover unrest (in en-GB)။  2021-11-02 တွင် ပြန်စစ်ပြီး။
3. ↑  Telenor Group sells Telenor Myanmar to M1 Group (2021-07-08)။ 22 February 2022 တွင် မူရင်းအား မော်ကွန်းတင်ပြီး။  30 March 2022 တွင် ပြန်စစ်ပြီး။
4. ↑  "EXCLUSIVE-Myanmar firm poised to control Telenor unit after military backs bid-sources" (in en)၊ *Reuters*၊ 2022-02-11။
5. 1 2  Telenor sale gets green light from Myanmar junta’s telecoms regulator (in en)။  2022-03-07 တွင် ပြန်စစ်ပြီး။
**ဆာ အက်ဒွင် လန်ဆီယာ လတ္တယင်** သည် အင်္ဂလိပ်လူမျိုး ဗိသုကာပညာရှင် တစ်ဦး ဖြစ်သည်။ အက်ဒွင်လတ္တယင်သည် လန်ဒန်မြို့၌ ၁၈၆၉ ခုနှစ်၊ မတ်လ ၂၉ ရက်နေ့တွင် ဖွားမြင်သူဖြစ်သည်။ ငယ်စဉ်က ကင်းဆနင်တန်နယ်တောင်ပိုင်းရှိ ဗိသုကာဆရာကြီးတို့ထံတွင် ဗိသုကာပညာ ဆည်းပူးခဲ့သည်။ အက်ဒွင်သည် အသက် ၁၉ နှစ်အရွယ်မှစ၍ ဗိသုကာ လုပ်ငန်းကို လက်တွေ့လုပ်ကိုင်ခဲ့၏။ သာယာလှပသော တောခြေအိမ် ကလေးများ ဆောက်လုပ်ရာ၌ အထူးကောင်းမွန်လှသဖြင့် ထိုစဉ်အခါကပင် နာမည်ကျော်ကြားခဲ့၏။

  

ယင်းသို့ တဖြည်းဖြည်း နာမည်ကျော်ကြားလာခဲ့ရာ မြို့ကြီးများရှိ ရှေးဟောင်းအဆောက်အအုံများကို ပြင်ဆင်ရ၏။ ပြည်သူ့အဆောက်အအုံများ ဖြစ်သည့် ရုံးများကိုလည်းဆောက်ရသည်။ ၁၉ဝဝ ပြည့်နှစ်တွင် ပါရီမြို့၌ ကျင်းပသောပြပွဲကြီးနှင့် ၁၉၁၁ ခုနှစ်တွင် ရောမမြို့၌ ကျင်းပသောပြပွဲ များအတွက် ဗြိတိန်နိုင်ငံဆိုင်ရာ အဆောက်အအုံများကိုလည်း ဆောက်လုပ်ခဲ့ရသူဖြစ်၏။ ဆာအက်ဒွင်၏ လက်ရာများကို အင်္ဂလန်ပြည် တောနယ် အနှံ့အပြား တွေ့နိုင်ပေသည်။ ထိုမျှမကသေး ထင်ရှားသော အဆောက်အအုံကြီးများဖြစ်သည့် လင်ဒစ္စဖန်းရဲတိုက်ကြီး စသည့်အဆောက်အအုံများ၊ အိန္ဒိယနိုင်ငံ နယူးဒေလီမြို့တော် အဆောက်အအုံများ၊ လန်ဒန်ဝှိုက်ဟောရှိ စစ်ပြေငြိမ်းအထိမ်း အမှတ်အဆောက်အအုံ စသည်တို့သည်လည်း သူ၏ လက်ရာများပင်ဖြစ်၏။ ၁၉၁၃ ခုနှစ်တွင် တော်ဝင်အနုပညာအသင်းကြီး၏ အပေါင်းပါအသင်းဝင်ဖြစ်လာသည်။ ၁၉၁၈ ခုနှစ်တွင် ဘုရင်က ဆာဘွဲ့ ချီးမြှင့် သူကောင်းပြုခြင်းခံရသည်။ ၁၉၃ဝ ပြည့်နှစ်တွင် တော်ဝင်အနုပညာ 
အသင်းဝင် ဖြစ်လာသည်။ ၁၉၃၈ ခုနှစ်တွင် တော်ဝင်အနုပညာသင်းကြီး၏ ဥက္ကဋ္ဌဖြစ်လာပြီးနောက် ခြောက်နှစ်အကြာ ၁၉၄၄ ခုနှစ်၊ ဇန်နဝါရီလ ၁ ရက်နေ့တွင် လန်ဒန်မြို့၌ ကွယ်လွန်လေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၂)
အက်တနမီးတောင်
-------------

အက်တနမီးတောင်သည် အီတလီ 
နိုင်ငံ နေပယ်မြို့အနီးရှိ ဗီဆူးဗီးယပ် မီးတောင်မှ တောင်စူးစူး 
မိုင် ၂ဝဝ ခန့်ကွာဝေးသော စစ္စလီကျွန်း၏ အရှေ့ဘက်ကမ်း 
တွင်တည်ရှိ၏။ ဗီဆူးဗီးယပ်ကဲ့သို့ မကြာခဏ ပေါက်ကွဲခြင်း 
မရှိသော်လည်း ယခုအချိန်ထိ အကြိမ်ပါင်း ၈ဝ ကျော်မျှ 
ပေါက်ကွဲခဲ့ဖူး၏။ ဗီဆူးဗီးယပ်တောင်ထက် အသက်ပို၍ကြီးရင့်၊ 
ပို၍မြင့်သည့်အပြင် မီးတောင်ပေါက်ကွဲရာတွင်လည်း ပိုမို၍ 
ပြင်းထန်လှသော တောင်ကြီးဖြစ်၏။ တောင်ထွတ်၏အမြင့်မှာ 
၁ဝ၇၄၁ ပေရှိလျက် တောင်ခြေရင်းပတ်လည်မှာ မိုင် ၁ဝဝ မျှ 
ရှိလေသည်။ ဘီစီ ၄၇၉ ခုနှစ်လောက်က ပထမဆုံးအကြိမ် 
မီးတောင်ပေါက်ကွဲ၍ ၁၉၄၇ ခုနှစ်က နောက်ဆုံးအကြိမ် 
ပေါက်ကွဲခဲ့ဖူး၏။ ၁၁၆၉ ခုနှစ်က မီးတောင်ပေါက်ကွဲခဲ့ရာ 
တွင် ထိုမီးတောင်အနီးရှိ ကတန်းနီးယားမြို့တွင် လူပေါင်း 
၁၅ဝဝ မျှ သေကြေပျက်စီးသွား၏။ ၁၆၆၉ ခုနှစ်တွင် ပေါက် 
ကွဲသောအကြိမ်၌ကား လူပေါင်း ၂ဝဝဝဝ ခန့် အသက်ဆုံးရှုံးခဲ့ 
ကြရ၏။ ၁၇၉၂ ခုနှစ် တွင် တစ်ကြိမ်ပေါက်ကွဲပြန်ရာ ထို 
အကြိမ်၌ တစ်နှစ်ခန့်ပင် ထိုသို့မကြာခဏ မီးတောင်ပေါက်ကွဲ 
လေ့ရှိသော်လည်း အနီးအနားပတ်ဝန်းကျင်တွင်နေထိုင်ကြသူတို့ 
မှာ များစွာကြောက်ရွံ့ဟန် လက္ခဏာမရှိချေ။ တောင်ခါးပန်း 
တစ်လျှောက် အောက်ပိုင်းအရပ်များသည် အထူး မြေဩဇာ 
ကောင်းမွန်သဖြင့် လူနေအိမ်ခြေ စည်ကားလှ၏။
ဗီဆူးဗီးယပ်မီးတောင်

မီးတောင်ပေါ်သို့တက်သွားသောအခါ ပေ ၂ဝဝဝ အထိ 
ငှက်ပျော၊ လိမ္မော်၊ ရှောက်၊ သံလွင်၊ သဖန်းပင်များ စိုက်ပျိုး 
ထားသည်ကိုတွေ့ရ၏။ အလယ်ပိုင်း၌ သစ်ကျားပင်၊ မေပယ် 
ပင်၊ ထင်းရှူးပင်နှင့် ဝက်သစ်ချပင်တို့ရှိ၏။ ပေ ၆၃ဝဝ 
အထက်မြင့်သော အပိုင်းများကား ချော်မြှုပ်၊ ပြာ၊ သဲတို့ဖြင့် 
လွင်တီးခေါင်ကြီးဖြစ်၍ တစ်နှစ်လုံးလိုလို ဆီးနှင်းများဖုံးအုပ် 
လျက်ရှိလေသည်။ ဤမီးတောင်ဝမှာ ကမ္ဘာပေါ်၌ ကန့် အများ 
ဆုံးထွက်သော နေရာဖြစ်၏။ ပေပေါင်း ၉ဝ၇၅ မြင့်သောနေရာ 
၌ မျှော်စင်ကြီးတစ်ခုရှိသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၅)
**လီဂျယ်ယောင်း** (၁၉၆၈ ဇွန် ၂၃ မွေး) အား အနောက်တိုင်းတွင် ဂျေ ဝိုင် လီဟု သိကြပြီး သူသည် တောင်ကိုရီးယား စီးပွားရေးသမားတစ်ဦး နှင့် ဆမ်ဆောင်း ၏ ဥက္ကဋ္ဌဖြစ်သည်။ သူသည် ၂၀၂၀ ခုနှစ်တွင် ကွယ်လွန်ခဲ့သော ဆမ်ဆောင်း၏ ဥက္ကဋ္ဌ လီကွန်ဟီး နှင့် ဟောင် ရာဟီး တို့၏ အကြီးဆုံး နှင့် တစ်ဦးတည်းသော သား ဖြစ်ပြီး သူ့ဖခင်၏ အမွေကို ဆက်ခံသူလည်း ဖြစ်သည်။  He is referred to as the "Crown Prince of Samsung" by the South Korean media and speaks Korean, English, and Japanese. ဒီဇင်ဘာ ၂၀၂၀ ခုနှစ် စာရင်းအရ အမေရိကန်ဒေါ်လာ ၂၈ ဘီလီယံ ချမ်းသာသဖြင့် တောင်ကိုရီးယားနိုင်ငံတွင် အချမ်းသာဆုံးသူ တစ်ဦး ဖြစ်သည်။

၂၀၁၄ ခုနှစ်တွင် လီ အား ကမ္ဘာပေါ်တွင် ၃၅ ယောက်မြောက် ဩဇာအာဏာ အရှိဆုံး နှင့် ဩဇာအာဏာအရှိဆုံး ကိုရီးယား လူမျိုးတစ်ဦးအဖြစ် ဖော်ဘီမဂ္ဂဇင်း၏ ကမ္ဘာ့ဩဇာအရှိဆုံး လူ စာရင်းတွင် သူ၏ ဖခင်နှင့် အတူ ထည့်သွင်း ဖော်ပြခဲ့သည်။

ကိုးကား
-------

1. ↑  "A Chinese Court Rejects Arrest of Samsung Heir Jay Y. Lee"၊ Bloomberg L.P.၊ 2017-01-18။
2. ↑  "Samsung heir Lee Jae-yong arrested in South Korea" (in en-GB)၊ BBC News၊ 2017-02-17။
3. ↑  All Eyes Are On Samsung's 'Crown Prince'။
4. ↑  The World's Most Powerful People။